Dre Ar Ar dr Dr dr dr Dr Dr dr dr dr Dr dr dr Dr De dr dr Dr de dr dr fr A d 


Sfânta muceniţă Agnia, fecioara din Roma ( 304) 
(s.v. 21 ianuarie / s.n. 03 februarie) 


Sfânta muceniţă Agnia (Agnes, în varianta originală latinească a numelui; alte for- 
me ale numelui: Agni, Agnesa, Agneza, Agneta ş.a.) a fost încă din secolul al IV- 
lea una din cele mai cunoscute şi iubite sfinte din Occidentul creştin şi mai ales în 
Roma sa natală (n. 291, Roma, Italia - ţ 304, Roma, Italia). Numele ei roman pro- 
vine de la grecescul Gyvi, care înseamnă „pur”, „inocent”, „sfânt”. Sfânta muceniţă 
Agnia (Agnes) din Roma şi-a adus viaţa sa fragedă ca mărturie şi jertfă supremă 
pentru Hristos, ca un miel nepătat oferit în dar lui Dumnezeu. Martirizată la Roma, 
Agnia a fost apoi îngropată în afara zidurilor Romei antice, pe Via Nomentana, 
într-un cimitir care îi va purta mai apoi numele. Încă de la început, ziua de cinstire 
a Sfintei Agnia a fost 21 ianuarie, aşa cum se vede în lista cuprinsă în „Depositio 

martyrum”, acest document din anul 354 fiind şi primul care atestă numele sfintei. 
Sfântul Sinod a aprobat înscrierea Sfintei muceniţe Agnia (prăznuită la 21 ianuarie) 
în calendarul Bisericii Ortodoxe Române. Hotărârea a fost adoptată în şedinţa de 
lucru desfăşurată în ziua de 29 octombrie 2016, în Sala Sinodală din Reşedinţa Pa- 
triarhală. Ea este ocrotitoarea tinerelor fete, ajutătoarea celor care vor să-şi păstreze 
fecioria şi curăția pentru Hristos, apărătoare împotriva violurilor, vindecătoare de 
multe boli care par fără vindecare şi dătătoare de blândeţe și nevinovăție, ca acelea 
ale mielului. 

Acatistul Sfintei muceniţe Agnia (Agnes) din Roma, vindecătoarea bolilor fără 
leac şi apărătoarea celor abuzaţi (21 ianuarie) 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 
Stăpâne, iartă fărădelegile noastre; 
Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem Ție, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoțiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu ade- 

vărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, Să 
judece viii şi morţii, A cărui Împărăţie nu va avea Sfârşit. 

Și întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


SR 5 e 


Tropar, glasul al 4-lea: Mieluşeaua Ta, lisuse, Agnia, strigă cu mare glas: Pe Tine, 
Mirele meu, Te iubesc şi pe Tine căutându-Te, mă chinuiesc şi împreună mă 
răstignesc, şi împreună cu Tine mă îngrop cu Botezul Tău; şi pătimesc pentru Tine, 
ca să împărăţesc întru Tine; şi mor pentru Tine, ca să viez întru Tine; ci, ca o jertfă 
fără prihană, primeşte-mă pe mine, ceea ce cu dragoste mă jertfesc Ţie. Pentru 
rugăciunile ei, ca un milostiv, mântuieşte sufletele noastre. 


&&& 


Condacul 1 

Ţi-ai adus viaţa jertfă nepătată Domnului lisus Hristos, Sfântă muceniță Agnia, 
murind pentru El ca să învii în El pe veci. Ceea ce acum te bucuri cu ceata 
Sfintelor fecioare în Cămara din cer a Mirelui tău mult iubit, ajută-ne şi pe noi care 
te strigăm: Bucură-te, Sfântă Agnia, miel neprihănit, adu-ne şi nouă darul vin- 
decării de la Dumnezeu! 


Icosul 1 

Toate Cetele îngereşti s-au cutremurat de tine, Sfântă muceniță Agnia, văzând pu- 
terea lui Dumnezeu desăvârşindu-se în slăbiciunea unui copil nevinovat, învingând 
uneltirile diavolului prin credinţa în Hristos Domnul, iar noi te lăudăm: 

Bucură-te, cea mult frumoasă la chip; 

Bucură-te, cea şi mai frumoasă la suflet; 

Bucură-te, copilă bălaie cu privirea la Cer; 

Bucură-te, înger pământesc cu aripi de lumină; 

Bucură-te, pocal curat în care Duhul Sfânt şi-a găsit locaş; 

Bucură-te, dorind cele cerești mai mult decât cele pământești; 

Bucură-te, că nu ţi-ai cruțat trupul pentru mântuirea sufletului; 

Bucură-te, zburând ca un porumbel aurit la Domnul; 

Bucură-te, Sfântă Agnia, miel neprihănit, adu-ne şi nouă darul vindecării de la 
Dumnezeu! 


Condacul 2 

Te-ai născut în Roma din părinți şi strămoși bine credincioşi, Sfântă muceniță 
Agnia, şi ai crescut împodobită de darurile Duhului Sfânt, trăind în rugăciune și în 
curăţie, chemându-L pe Hristos Dumnezeu: Aliluia! 


Icosul 2 

Erai atât de plăcută la înfăţişare, încât deşi aveai doar 12 ani fiul prefectului s-a în- 
drăgostit de tine, Sfântă Agnia, şi a început să îţi trimită multe daruri și să caute 
mijlocirea prietenilor lui ca să te convingă să îi fii mireasă. Te slăvim cu aceste 
laude: 

Bucură-te, că tu erai deja rănită de dragostea lui Hristos; 

Bucură-te, că nu vroiai să auzi de logodnic pământesc; 

Bucură-te, cu inima adâncită în cununia cu Domnul; 

Bucură-te, că aproape că nu mai locuiai în trup; 

Bucură-te, că i-ai spus tânărului că eşti deja logodnica Mirelui din ceruri; 
Bucură-te, că ai dorit să rămâi fecioară pentru El; 

Bucură-te, cea care te desfătai de dulcele Lui glas; 

Bucură-te, că Domnul Hristos te-a îmbrăcat în haină de aur şi podoabe de nuntă; 
Bucură-te, Sfântă Agnia, miel neprihănit, adu-ne şi nouă darul vindecării de la 
Dumnezeu! 


Condacul 3 

Plin de mâhnire, tânărul a plecat mânios că l-ai ales pe altul în locul lui, hotărând 
să te piardă dacă tot nu vroiai să fu a lui, Sfântă muceniță Agnia. Dar tu nu te-ai în- 
fricoşat şi cu bucurie te rugai lui Dumnezeu: Aliluia! 


Icosul 3 

Aflând că eşti creştină, tânărul s-a bucurat că avea prilej să te piardă, sfântă bine- 
cuvântată, şi te-a pârât la tatăl său, sperând să te înfricoşeze cu chinurile şi să te 
convingă să îl iei de soţ. Te chemăm în rugăciune şi te slăvim: 


Bucură-te, că te-ai prezentat singură în fața prefectului; 
Bucură-te, că acesta te-a îndemnat cu vorbe amăgitoare să jerfeşti zeiţei Vesta; 

Bucură-te, dar tu deşi erai mică de vârstă, nu te-ai speriat; 

Bucură-te, că te purtai cu mare înţelepciune şi cuvioşie; 

Bucură-te, răspunzând cu calm şi cu nobleţe; 

Bucură-te, că îngerii erau cu tine; 

Bucură-te, întărită de Duhul Sfânt; 

Bucură-te, că Dumnezeu îți era alături; 

Bucură-te, Sfântă Agnia, miel neprihănit, adu-ne şi nouă darul vindecării de la 
Dumnezeu! 


Condacul 4 

Dacă a văzut că nu te poate convinge cu vorbe dulci, prefectul a poruncit să fii pu- 
să în lanţuri dar chinuitorii nu au găsit cătuşe potrivite pentru mâinile tale de copil, 
MICI şi subțiri, Sfântă muceniţă Agnia. Ai rămas liniștită şi statornică în credinţă, și 
te bucurai de rugăciunea lăuntrică în care ÎL strigai pe Dumnezeu: Aliluia! 


Icosul 4 

Mâniat la culme, prefectul a poruncit să fii dusă în casa de desfrânare pentru a fi 
necinstită şi să ţi se ia fecioria cu forța, Sfântă Agnia, dar tu i-ai răspuns ca nu te 
temi că îl vezi pe Îngerul Domnului care te apără. Ne minunăm de faptele tale și te 
chemăm: 

Bucură-te, că au smuls hainele de pe tine; 

Bucură-te, că pe loc ţi-a crescut păr până la pământ; 

Bucură-te, că aşa trupul tău a rămas neprihănit vederii; 

Bucură-te, că în casa de desfrânare ai găsit un Înger; 

Bucură-te, că acesta te-a acoperit de lumină și te-a umplut de pace; 

Bucură-te, că rugându-te şi cântând cu Îngerul, ai făcut loc de rugăciune din casa 
necurăţiei; 

Bucură-te, că fiul prefectului a vrut să te necinstească; 

Bucură-te, că a căzut imediat mort la picioarele tale; 

Bucură-te, Sfântă Agnia, miel neprihănit, adu-ne şi nouă darul vindecării de la 
Dumnezeu! 


Condacul 5 

Când a auzit ce s-a întâmplat, prefectul a alergat degrabă şi striga către tine, Sfântă 
Agnia, pentru ce l-ai dat morţii pe fiul lui, spunând că ai făcut aceasta cu puterea 
vrăjilor, căci el nu ştia să Îi cânte lui Dumnezeu: Aliluia! 


Icosul 5 
I-ai răspuns cu blândeţe, sfântă binecuvântată: ” Acela a cărui voie poftea s-o îm- 
plinească fiul tău, adică cel din început vrăjmaş al neamului omenesc, care are pu- 

tere asupra desfrânaţilor şi netemătorilor de Dumnezeu şi mai ales asupra batjo- 
coririlor de fecioare, acela I-a ucis pe el...văzând toţi ceilalți care au intrat la mine 
luminarea cea îngerească, se închinau şi ieşeau fără vătămare, iar fiul tău fiind fără 
ruşine şi vrând să se atingă de mine, îndată l-a dat pe el îngerul cel dumnezeiesc sa- 
taner”. Ne închinăm puterii lui Dumnezeu și te chemăm, Sfântă Agnia: 

Bucură-te, că prefectul te-a rugat să îl învii pe fiul lui; 

Bucură-te, că pentru mărirea numelui lui Dumnezeu, te-ai rugat pentru aceasta; 
Bucură-te, că ai plâns în rugăciune, plecată cu trupul la pământ; 

Bucură-te, că Îngerul Domnului a făcut minunea; 

Bucură-te, că tânărul L-a prea slăvit pe Dumnezeu, aducând la credință şi pe alții; 
Bucură-te, că mulți s-au botezat în ziua aceea, împreună cu el; 

Bucură-te, că apoi la toţi li s-au tăiat capetele de către necredincioşi; 

Bucură-te, că Hristos Dumnezeu le-a primit sufletele în Rai ca mucenici; 
Bucură-te, Sfântă Agnia, miel neprihănit, adu-ne şi nouă darul vindecării de la 
Dumnezeu! 


Condacul 6 

Văzând minunea învierii şi botezului, slujitorii la idoli şi vrăţitorii s-au tulburat 
cerând prefectului să te ucidă, Sfântă Agnia, spunând că vrăjeşti minţile bărbaţilor. 
Dar acesta vroia să te elibereze, căci îl înviasei pe fiul lui, dar pentru că nu a putut 
de teama celorlalți, a renunţat la dregătorie şi l-a lăsat în locul lui pe Aspazie, care 
nici acesta nu se ruga lui Dumnezeu: Aliluia! 


Icosul 6 

Aspazie, prinzând putere, a poruncit să se facă un foc mare în mijlocul cetăţii şi să 
te arunce în el, Sfântă muceniță Agnia, dar focul s-a împărțit în două şi unde stăteai 
tu era răcoare iar flăcările se întindeau și îi ardeau pe cei din jur. Te rugăm prime- 
şte aceste cântări: 

Bucură-te, că în mijlocul văpăii ţi-ai croit cale către Dumnezeu; 

Bucură-te, mărtusindu-L pe lisus Hristos cu toată inima; 

Bucură-te, diamant nears de gândurile omenești; 

Bucură-te, piatră de temelie a mucenicilor copii; 

Bucură-te, că făcând rugăciune, focul s-a stins de tot; 

Bucură-te, stinge te rugăm şi arderea din noi care vine de la diavol; 

Bucură-te, apărătoarea celor care sunt ispitiți peste măsură; 

Bucură-te, că le dai puterea de a se ridica din deznădejde; 

Bucură-te, Sfântă Agnia, miel neprihănit, adu-ne şi nouă darul vindecării de la 
Dumnezeu! 


Condacul 7 

Aspazie s-a înfierbântat de mânie, crezând că prin puterea vrăjilor ai scăpat de flă- 
cările focului, Sfântă muceniţă Agnia, şi a dat poruncă să ţi se taie capul, iar tu cu 
bucurie ai strigat la Dumnezeu: Aliluia! 


Icosul 7 

Când ai auzit că eşti dată la moarte, Sfântă Agnia, inima ta a tresărit de fericire şi ai 
glăsuit: "Ascultaţi! Vin! Sunt servitorii Mirelui, care vin să mă caute! Văd sus fe- 
cioarele de onoare ale miresei, îmbrăcate în alb, care-mi fac semn să vin. Da, can- 
dela mea e gata, şi eu merg înaintea Mirelui! Hristoase cel slăvit, cheamă sufletul 
care se alipește de Tine! Ți-am închinat fecioria mea, închin Tatălui Tău şi mar- 
tiriul jertfei mele!” şi ţi-ai plecat capul sub sabie. Ne minunăm de credința ta şi te 
slăvim: 

Bucură-te, că ai îngenuncheat în linişte; 

Bucură-te, copilă în veșmânt alb, cu braţele închinate la piept, cu capul înclinat; 
Bucură-te, vlăstar curat, cu buclele aurii până la pământ; 

Bucură-te, că văzându-te, călăul a tremurat, neputând să ridice sabia; 

Bucură-te, că acesta până la urmă şi-a făcut datoria; 

Bucură-te, că prin jertfa ta ai învins diavolul; 

Bucură-te, că mucenicia ta a biruit lumea; 

Bucură-te, că ai zburat în cămara Mirelui Tău care te-a aşteptat în Rai; 

Bucură-te, Sfântă Agnia, miel neprihănit, adu-ne şi nouă darul vindecării de la 
Dumnezeu! 


Condacul 8 

Te-ai născut din nou în Cer, Sfântă muceniţă Agnia, călcând peste cărbunii aprinși 
ai ispitelor fără să te clatini și în toate încercările ai închinat fiecare respirație lui 
Dumnezeu pentru care trăiai şi pe care Îl chemai în ajutor: Aliluia! 


Icosul 8 

Cu atât mai mare ţi-a fost tăria credinţei, Sfântă Agnia, cu cât ai fost tânără cu vâr- 
sta, o viaţă aflată abia la început. Trupul tău mic nu avea loc pentru lovituri de spa- 
dă, dar ai avut tăria fierului şi ai învins fierul. Te rugăm primeşte prețuirea noastră, 
deplina iubire și rugăciune: 

Bucură-te, că ai rămas neînfricată, atunci când totul părea înfricoșător; 

Bucură-te, că ai stat neclintită sub greutatea lanțurilor; 

Bucură-te, că nu ştiai ce înseamnă moartea; 

Bucură-te, că erai pregătită să mori pentru Mirele tău; 

Bucură-te, că nu erai în stare, după rânduiala naturii, să înduri atâtea suferințe; 
Bucură-te, că tu erai însă matură pentru victorie; 

Bucură-te, că lupta a fost grea, dar coroana uşoară; 

Bucură-te, că puterea ta a fost a Domnului Hristos, desăvârşită în tine; 
Bucură-te, Sfântă Agnia, miel neprihănit, adu-ne şi nouă darul vindecării de la 
Dumnezeu! 


Condacul 9 

Ai fost îngropată în catacombele Romei, sfântă muceniţă, iar părinţii tăi plângeau 
şi privegheau în fiecare noapte la mormântul tău, nemângâiați de pierderea ta, copil 
frumos şi curat, care ai ales cununia cu Cerul şi nu cu pământul, iubindu-L. pe Hri- 
stos până la capăt şi chemându-L.: Aliluia! 


Icosul 9 

Dar într-una din nopți ei au văzut venind un alai de fecioare în haine alese şi încon- 
jurate de o lumină blândă, iar în mijlocul lor te-ai arătat având pe brațul drept un 
miel alb ca zăpada, Sfântă Agnia, şi ai grăit părinților: "Nu mă mai plângeţi ca pe o 
moartă, ci bucuraţi-vă pentru mine, căci m-am sălăşluit cu aceste fecioare în loca- 
şuri luminate. M-am unit în ceruri cu Acela pe care L-am iubit pe pământ din toată 
inima” iar apoi te-ai făcut nevăzută. Ne închinăm purtării tale de grijă şi te slăvim: 
Bucură-te, tinereţe ce ai învins în mijlocul lupilor; 

Bucură-te, încununată cu diadema mântuirii; 

Bucură-te, că iubirea ta a fost împărtăşită; 

Bucură-te, că Domnul Hristos te-a făcut mireasa Lui; 

Bucură-te, că te-a cinstit cu vieţuirea în soborul Sfintelor fecioare; 

Bucură-te, că te-ai arătat părinților îndurerați; 

Bucură-te, aducând mângâiere inimilor lor; 

Bucură-te, că nici după moarte nu i-ai uitat, 

Bucură-te, Sfântă Agnia, miel neprihănit, adu-ne şi nouă darul vindecării de la 
Dumnezeu! 


Condacul 10 

Minunile care se făceau la mormântul tău s-au răspândit în popor, Sfântă Agnia, 
aşa încât Constanţa, fiica Sfântului împărat Constantin cel mare, a alergat cu rugă- 
ciuni la tine să o vindeci de o boală grea pe care nici un doctor nu o putea vindeca, 
umplându-se de bube din cap până în picioare şi nu mai era nici un loc neatins pe 
trup. Aceasta a adormit noaptea pe sfântul tău mormânt, plângând şi chemându-te 
în ajutor şi slăvindu-L pe Dumnezeu: Aliluia! 


Icosul 10 

I-ai apărut în somn, sfântă muceniţă, şi i-ai spus: ” Îndrăzneşte, Constanţa și crede 
în Domnul lisus Hristos, Fiul lui Dumnezeu, Mântuitorul nostru, prin care acum te 
tămăduiești de rănile tale!”. Te strigăm şi noi să ne ajuţi şi te lăudăm: 

Bucură-te, că deşteptându-se din somn, Constanţa s-a simţit deplin sănătoasă; 
Bucură-te, că parcă niciodată nu fusese bolnavă; 

Bucură-te, că a spus la toată lumea de minunea ce i se întâmplase; 

Bucură-te, că apoi şi mai mulți au mers la mormântul tău să primească vindecare; 
Bucură-te, că la rugăminţile Constanţei, tatăl ei a ridicat o biserică în cinstea ta; 
Bucură-te, că toată viaţa ei Constanţa a trăit în curăţie și rugăciune; 

Bucură-te, că viețuia la mormântul tău; 

Bucură-te, că a cerut să fie îngropată la picioarele tale; 

Bucură-te, Sfântă Agnia, miel neprihănit, adu-ne şi nouă darul vindecării de la 
Dumnezeu! 


Condacul 11 

În vremea aceea era o fecioară care te îndrăgea mult, Sfântă muceniţă Agnia, nu- 
mindu-se Emerenţiana și fiind soră de lapte cu tine. Aceasta te îndrăgea mult şi se 
ruga la mormântul tău din catacombă împreună cu ceilalți creştini, ridicându-l sla- 
vă lui Dumnezeu: Aliluia! 


Icosul 11 

Dar într-o zi, un grup de necredincioşi au început să arunce cu pietre în credincioşii 
care intrau să se roage în catacombă, ba chiar pe unii îi omorâseră, iar fecioara 
Emerenţiana a încercat să îi alunge dar aceia s-au năpustit cu răutate asupra ei si 
aproape au îngropat-o sub pietre. Ne cutremurăm și te strigăm, Sfântă Agnia: 
Bucură-te, cea iubită de credincioşi; 

Bucură-te, că mormântul tău era loc de liniştire şi tămăduire; 

Bucură-te, că Emerenţiana a avut curajul să apere mădularele lui Hristos, credin- 
CIOŞII; 

Bucură-te, că cei nelegiuţi au vătămat-o de moarte; 

Bucură-te, că ea cu ultimele puteri s-a târât la picioarele mormântului tău; 
Bucură-te, că acolo, rugându-se, își dădu sufletul în mâinile lui Dumnezeu; 
Bucură-te, că aceasta a devenit o nouă sfântă în cupola de stele a Bisericii lui Hri- 
stos; 

Bucură-te, că Sfânta Emerenţiana vindecă durerile de stomac; 

Bucură-te, Sfântă Agnia, miel neprihănit, adu-ne şi nouă darul vindecării de la 
Dumnezeu! 


Condacul 12 

Bucurându-te în Soborul Sfintelor fecioare din Impărăia Cerurilor, caută şi spre 
noi Sfântă muceniţă Agnia, că suntem prinşi în vâltoarea arzătoare a patimilor şi ne 
pune toată nădejdea în rugăciunile tale, iar lui Dumnezeu li mulțumim pentru tine: 
Aliluia! 


Icosul 12 

Ceea ce eşti stea strălucitoare pe bolta Bisericii Domnului Hristos, te chemăm 
Sfântă Agnia să ne miluiești şi să ne ocroteşti, slăvindu-te așa: 

Bucură-te, că ai mers la nuntă împodobită cu Hristos; 

Bucură-te, însoţindu-ne şi pe noi să primim suferinţele cu răbdare; 

Bucură-te, dăruindu-ţi viaţa de parcă te-ai bucurat pe deplin de ea; 

Bucură-te, martora dumnezeirii şi a trăirii în Hristos; 

Bucură-te, cea puternică și neclintită la amenințări; 

Bucură-te, vindecând boli fără leac; 

Bucură-te, alinând rănile sufletești; 

Bucură-te, cea ce ţii mâna doctorilor în operații; 

Bucură-te, Sfântă Agnia, miel neprihănit, adu-ne şi nouă darul vindecării de la 
Dumnezeu! 


Condacul 13 (se spune de 3 ori) 

Sfântă muceniţă Agnia, fecioară curată şi crin împodobit de sângele muceniciei, în- 
ger plin de lumină cununat cu Mirele Veşnic, te rugăm să cauţi spre noi şi cu rugă- 
ciunile tale să mijlocești la Domnul Hristos să ne dea vindecarea bolilor trupeşti şi 
sufletești, să ne bucurăm împreună cu tine și să Îi înălțăm slavă lui Dumnezeu: Ali- 
luia! 


Apoi se zice iarăşi: 


Icosul 1 

Toate Cetele îngereşti s-au cutremurat de tine, Sfântă muceniță Agnia, văzând pu- 
terea lui Dumnezeu desăvârşindu-se în slăbiciunea unui copil nevinovat, învingând 
uneltirile diavolului prin credinţa în Hristos Domnul, iar noi te lăudăm: 

Bucură-te, cea mult frumoasă la chip; 

Bucură-te, cea şi mai frumoasă la suflet; 

Bucură-te, copilă bălaie cu privirea la Cer; 

Bucură-te, înger pământesc cu aripi de lumină; 

Bucură-te, pocal curat în care Duhul Sfânt şi-a găsit locaş; 

Bucură-te, dorind cele cerești mai mult decât cele pământești; 

Bucură-te, că nu ţi-ai cruțat trupul pentru mântuirea sufletului; 

Bucură-te, zburând ca un porumbel aurit la Domnul; 

Bucură-te, Sfântă Agnia, miel neprihănit, adu-ne şi nouă darul vindecării de la 
Dumnezeu! 


Condacul 1 

Ţi-ai adus viaţa jertfă nepătată Domnului lisus Hristos, Sfântă muceniță Agnia, 
murind pentru El ca să învii în El pe veci. Ceea ce acum te bucuri cu ceata 
Sfintelor fecioare în Cămara din cer a Mirelui tău mult iubit, ajută-ne şi pe noi care 
te strigăm: Bucură-te, Sfântă Agnia, miel neprihănit, adu-ne și nouă darul vin- 
decării de la Dumnezeu! 


Apoi se citesc aceste rugăciuni: 
Rugăciune 


Sfântă muceniță Agnia, strălucit model de virtute, pentru tăria mărturisirii credinţei 
tale, te-ai făcut bine plăcută Domnului şi te-ai învrednicit de cununa fecioriei şi a 
martiriului. 


Ascultă-ne şi nouă rugăciunea aşa cum ai ascultat-o şi pe a Sfintei Constanţa, fiica 
Sfântului împărat Constantin şi ridică-ne din patul bolii noastre sufleteşti, ca să pu- 
tem păstra şi noi în inimile noastre credința cea adevărată şi să mărturisim nu nu- 
mai cu cuvintele dar şi cu faptele noastre că Hristos este Fiul lui Dumnezeu, Mân- 
tuitorul sufletelor noastre. 


Sfântă fecioară Agnia, nepătată muceniţă, când prefectul roman a pronunţat asupra 
ta sentința ca strălucitul crin al curăției tale sa fie strivit sub picioarele nelegiuiţilor, 
atunci tu, neînfricată, te-ai încredinţat brațului dumnezeiesc, care trimite pe îngerii 
Săi, pentru paza celor care se încred în EI. 


Dă-ne şi nouă cu rugăciunile tale, să avem nădejde neclintită în ajutorul dumne- 
zeiesc şi să ne umplem inimile de încredere în Domnul nostru, aşa cum ai făcut şi 
tu. 


O, curajoasă mieluşea, Sfântă Agnia, inima ta era atât de înflăcărată de focul dra- 
gostei dumnezeiești, încât nici chinurile rugului și nici ademenitoarele plăceri ne- 
curate, prin care vrăjmaşii tăi căutau să te piardă, nu te-au atins şi n-au putut pân- 
gări curata ta dragoste. Pentru aceasta, te rugăm, mijlocește la Domnul ca să alunge 
din inimile noastre orice licărire de iubire deșartă şi să ne aprindă în inimi focul 
dragostei, pe care lisus, Mântuitorul sufletelor noastre, a venit să-l arunce pe pă- 
mânt. Amin. 

Rugăciune către Sfânta Agnia pentru cei abuzaţi 


Vino, Sfântă Agnia, vino că pierim în păcate, ne scufundăm în patimi și bolile ne 
năpădesc trupul. Vino așa cum vine un Înger, nevăzut, neştiut, şi îmbracă-ne în lu- 
mina cea pierzătoare de duhuri rele, să nu ne mai vadă vrăjmaşul goliciunea sufle- 
tească şi sa nu mai aibă prilej de a ne răni cu necinstirea şi cu uneltirile lui aducă- 
toare de moarte. 


Apără-ne trupul, curăţeşte-ne sufletul şi umple-l de Dumnezeu să fie plin de harul 
Lui, pune stavilă celor care ne vor răul şi vindecă-ne de amintirile faptelor răului, 
amintiri care nu ne lasă să ne rugăm şi să ne bucurăm de viaţa în Domnul Hristos. 


Stai lângă noi aşa cum Îngerul Domnului a stat lângă tine, ferindu-ne de păcat, şi 
distruge puterea pe care diavolul o are asupra noastră aşa încât să fim izbăviţi de 
ispitele lui şi să ne păstrăm fecioria trupului şi a sufletului pe care le închinăm 
Mirelui sufletelor noastre, lisus Hristos. Amin. 


Și se face otpustul: Doamne, lisuse Hristoase, Fiul lui Dumnezeu pentru rugăciu- 
nile prea curatei Maicii Tale, ale Sfintei muceniţe Agnia şi ale tuturor Sfinților, mi- 
luieşte-ne şi ne mântuieşte pe noi. Amin! 


https://acoperamantulmaiciidomnului.wordpress.com/2022/04/28/acatistul-sfintei- 
mucenite-agnia-agnes-din-roma-vindecatoarea-bolilor-fara-leac-si-aparatoarea-celor- 


abuzati-2l-ianuarie/ 

Rugăciune către Sfânta muceniţă Agnia 


Sfântă muceniță Agnia, strălucit model de virtute, pentru tăria mărturisirii credinței 
tale, te-ai făcut bine plăcută Domnului şi te-ai învrednicit de cununa fecioriei şi a 
martiriului. 


Ascultă-ne şi nouă rugăciunea aşa cum ai ascultat-o şi pe a Sfintei Constanţa, fuca 
Sfântului împărat Constantin şi ridică-ne din patul bolii noastre sufletești, ca să pu- 
tem păstra şi noi în inimile noastre credința cea adevărată şi să mărturisim nu nu- 
mai cu cuvintele dar şi cu faptele noastre că Hristos este Fiul lui Dumnezeu, Mân- 
tuitorul sufletelor noastre. 


Sfântă fecioară Agnia, nepătată muceniţă, când prefectul roman a pronunţat asupra 
ta sentința ca strălucitul crin al curăției tale sa fie strivit sub picioarele nelegiuiţilor, 
atunci tu, neînfricată, te-ai încredinţat brațului dumnezeiesc, care trimite pe îngerii 
Săi, pentru paza celor care se încred în EI. 


Dă-ne şi nouă cu rugăciunile tale, să avem nădejde neclintită în ajutorul dumne- 
zeiesc şi să ne umplem inimile de încredere în Domnul nostru, aşa cum ai făcut şi 
tu. 


O, curajoasă mieluşea, Sfântă Agnia, inima ta era atât de înflăcărată de focul dra- 
gostei dumnezeiești, încât nici chinurile rugului și nici ademenitoarele plăceri ne- 
curate, prin care vrăjmaşii tăi căutau să te piardă, nu te-au atins şi n-au putut pân- 
gări curata ta dragoste. Pentru aceasta, te rugăm, mijloceşte la Domnul ca să alunge 
din inimile noastre orice licărire de iubire deșartă și să ne aprindă în inimi focul 

dragostei, pe care lisus, Mântuitorul sufletelor noastre, a venit să-l arunce pe pă- 
mânt. 


Pentru rugăciunile Sfintei muceniţe Agnia, Doamne lisuse Hristoase, Fiul lui Dum- 
nezeu, miluieşte-ne pe noi! 


Xp XP XP IP IP 3 E 2 E 30 E 3 2 2 2 2 E 30 E IE 3 2 E e E XX 
Xp XP XP IP IP Ie A e E 30 IE 3 2 2 2 E E 30 30 30 3 De DP E 30 IE E IE XX 


Ar Dr De De Dr de De Dr De De De e Dr Dr dr De de De e de dr fr A A 


De De de De Dr de De De De dr De dr Dr De De De dr De Dr Dr dr de de dr dr d 


Xp XP XP IP IP 3 E 2 E 30 E 3 2 2 2 2 E 30 E IE IE 2 E 2 E XX 


Rugăciune pentru paza fecioriei şi a dreptei credinţe către Sfintele muceniţe 
Tecla, cea întocmai cu apostolii, Doroteea din Cezareea Capadociei, Eufrasia 
şi luliana din Nicomidia, Pelaghia și lustina din Antiohia Siriei, Agata și Lucia 
din Sicilia, Drosida, Cecilia, Agnia şi Lucia din Roma dimpreună cu toate 
Sfintele muceniţe fecioare (a episcopului Macarie Drăgoi) 


tecla-dimpreuna-cu-sfintele 


ie se ste 


Sfintelor muceniţe Tecla, cea întocmai cu apostolii, Doroteea din Cezareea Capa- 
dociei, Eufrasia şi luliana din Nicomidia, Pelaghia şi lustina din Antiohia Siriei, 
Agata şi Lucia din Sicilia, Drosida, Cecilia, Agnia şi Lucia din Roma, dimpreună 
cu toate Sfintele mucenițe fecioare, făclii de Dumnezeu aprinse v-aţi făcut întru 
dreapta credinţă, alungând întunericul păgânesc şi cel al patimilor stricăciunii. Cu 
osârdie şi curaj aţi păzit dreapta credinţă şi fecioria trupului, pe chinuitorii ucigași 
de creștini înfruntând şi cununile muceniciei dobândind. 


O, Sfântă Tecla cea întocmai cu apostolii, prima între muceniţe, alesul vlăstar al 
Iconiei, care, la auzul propovăduirii Sfântului apostol Pavel, de dragostea lui 
Hristos te-ai rănit şi ai făgăduit că nici părinţii tăi, nici mânia, nici amenințările sau 
chinuirile tiranilor fără de omenie nu te vor mai despărți de Mirele tău cel ceresc. 
Tu, cea prea cinstită, primind binecuvântarea „apostolului neamurilor”, care ţi-a 
fost sprijin şi întărire, împreună cu Sfântul Barnaba, prin rugăciune fierbinte ai 
înduplecat pe Dumnezeu să stingă cu rouă din cer rugul pe care te-au urcat ido- 

latrii. Fiarele sălbatice cele asmuţite asupra ta le-ai îmblânzit, la care minune păgâ- 
nii au exclamat: „Mare este Dumnezeul creştinilor!”. Tu, cea aleasă dintre miresele 
lui Hristos, din pustia Seleuciei şi pe sacerdoţii păgâni ai chemat la baia Botezului, 
multe semne și minuni săvârşind cu puterea Preasfintei şi de viaţă Făcătoarei Trei- 
mi. Sfântă întâi mare muceniţă Tecla, cea grabnică ajutătoare celor care se nevo- 
iesc cu bună rânduială şi sunt cuprinși de felurite suferințe şi chinuri, roagă-te pen- 
tru noi, dimpreună cu toate celelalte muceniţe fecioare, ocrotitoarele monahiilor 
care se afierosesc Domnului. 


O, Sfântă mucenițţă Doroteea, mult iubitoare de feciorie, ocrotitoare a grădinarilor, 
odraslă aleasă a Cezareei cea din Capadocia, tu, la credință ai întors şi cununa 
muceniciei ai mijlocit surorilor care, din pricina persecuțiilor, oarecând lepădaseră 
numele de creștin. Cumplitele suplicii cu credință ai îndurat pentru Hristos, cân- 
tând cu bucurie imnele Paradisului. Tu, cea care pe aristocratul păgân Teofil, cel 
care în batjocură ţi-a cerut de îndată câteva mere și flori din Grădina Mirelui tău, l- 
ai ruşinat când în pânză nepătată i-ai adus trei mere şi trei trandafiri, ofrande dă- 
ruite ție de înger, la care minune, săvârşită în friguroasa lună a lui februarie, acela 
îndată s-a făcut creştin, primind şi el cununa slavei mucenicilor. 


O, Sfântă muceniţă Eufrasia din Nicomidia, tu, care în vremea cumplitei perse- 
cuții a împăratului Maximian te-ai rugat lui Dumnezeu să păstreze neîntinată a ta 
feciorie, iar pe tiranii cei fără de omenie, atraşi nebunește de frumuseţea chipului 
tău, cu dumnezeiască înţelepciune i-ai biruit. Călăii au crezut cuvântului tău că ier- 
burile arătate de tine sunt asemenea unei armuri şi pot să stea chiar și împotriva 
ascuțişului sabiei, iar, când te-ai oferit să îi încredințezi de aceasta prin propriul 
exemplu, au lovit cu putere, coborând pe sfințitul tău creştet cununa muceniciei cea 
dăruită ţie de Hristos. 


O, Sfântă muceniţă Iuliana din Nicomidia, iubitoarea de feciorie, ocrotitoarea bol- 
navilor şi izgonitoarea demonilor, tu, care din părinți bogaţi te-ai născut şi înţe- 
lepciunea ai iubit, mântuirea ai dorit şi Botezul creștin în ascuns ai primit. Tu, cea 
care pe Hristos, Singurul Mire, ai dorit, suferind bătăi şi chinuri din invidia celui 
rău, care în propriile-i unelte i-a transformat pe tatăl tău şi pe guvernatorul cel ido- 
latru. Tu, cu exemplul mărturisiri, 500 de bărbaţi și 130 de femei de la păgânism 
ai convertit, suferind cu ei moarte martirică. 


O, Sfântă muceniţă Pelaghia din Antiohia Siriei, deși aveai doar 15 ani, soldaţii cei 
fărădelege ai crudului împărat Dioclețian voiau să siluiască fecioria ta, dar te-ai ru- 
gat Mântuitorului și ai ales moartea martirică decât căderea în păcat. Pentru iubirea 


Ar Dr De De De de De Dr De De De e Dr Dr dr De De De de de dr fr A A 


Xp XP XP IP 3 ID e E 30 IE 3 2 2 2 E E 30 30 30 3 De DE e E 0 IE E E XX 


De De de De Ar De De De De De De Ar Dr de De De dr De Ar Dr De de de dr dr d 


Xp XP XP IP IP IE DE 2 E 30 E 3 2 2 2 2 E 30 50 IE IE 2 E 2 E XX 


curăției, însuşi marele loan Gură de Aur te-a proslăvit în al său cuvânt, lăudând 
întreaga ta înțelepciune pe care ai păzit-o cu preţul vieții. 


O, Sfântă muceniţă lustina din Antiohia Siriei, tu, care te-ai dăruit Mirelui Ceresc 
şi ai ales să trăieşti viață de feciorie, tu, care ai stat împotriva avansurilor păti- 
maşului tău pretendent, care, în nebunia sa de a te cuceri, a apelat la vrăjitorul 
Ciprian, cel care a slobozit împotriva ta, a familiei tale şi a întregului oraș cohorte 
de demoni şi vrăji cumplite, încercând să te momească, dar, văzând că tăria ace- 
stora e neputincioasă în faţa rugăciunilor tale, s-a convertit şi el, până la urmă, și a 
primit cununa martiriului alături de tine în zilele lui Dioclețian. 


O, Sfântă muceniţă Agata, deşi erai doar o adolescentă, ai socotit bogăția căii creş- 
tine mai presus de bunăstarea părinților tăi, alegând să te afieroseşti Mântuitorului 
încă din pruncie. La nebunia guvernatorului Quintian, care încerca să te seducă, ai 
răspuns cu păzirea neclintită a îndemnurilor lui Hristos. Văzând tiranul că nici un 
chin nu folosește, a poruncit să te arunce în temniță, unde însuși Petru, verhovnicul 
apostolilor, a îngrijit rănile tale înainte de a-ţi încredința sufletul în mâinile 
Domnului. Mare este jertfa ta, mare este și îndrăzneala pe care ai câștigat-o înain- 
tea lui Dumnezeu, salvând cu sfintele tale rugăciuni oraşul Catania, atunci când a 
erupt vulcanul Etna. 


O, Sfântă muceniţă Lucia din Siracuza, după ce ai împărțit averea ta săracilor, ai 
ales calea fecioriei de dragul lui Hristos. Orbirea celui care, stăpânit de patimi și 
neacceptând refuzul tău de a-i deveni soţie, ai înfrânt-o cu puterea rugăciunii şi a 
îndelungii răbdări. Însă pătimaşul bărbat te-a denunţat guvernatorului că ești creş- 
tină, fund condamnată să suferi ruşinea prostituţiei, însă cu tărie de la Dumnezeu ai 
stat nemișcată, păstrându-ţi puritatea. Fiind supusă la multe chi-nuri, ai răspândit 
cu şi mai multă putere tuturor lumina lui Hristos, devenind ocrotitoarea şi vinde- 
cătoarea celor cuprinși de orbire sufletească și trupească. 


O, Sfântă muceniţă Drosida, fiica împăratului Traian, cea care în ascuns uceniță a 
lui Hristos erai și ajutai pe sfinți să culeagă trupurile martirilor şi să le îngroa-pe ca 
nişte odoare de mare preţ. Tu, care, împreună cu alte cinci creștine, ai fost captu- 
rată de soldaţii tatălui tău și aruncată în închisoare, văzând mucenicescul sfârșit al 
acestora şi dorind să intri la Nunta Fiului cu haina sufletului luminată şi curată, ai 
primit de la Dumnezeu Botezul dorinţei și, apoi, nesocotind rugă-minţile tatălui tău 
după trup, la locașurile Părintelui ceresc ai năzuit, primind, prin Botezul sângelui, 
cununa cea neveșştejită a muceniciei. 

O, Sfântă muceniţă Cecilia, în cetatea vestită a Romei te-ai născut şi din fragedă 
pruncie pe Hristos ai slujit, făgăduind să trăieşti în feciorie toată viaţa. Dar când 
părinţii tăi au vrut să te căsătorească, pe Domnul ai rugat fierbinte ca logodnicul 
tău, Valerian, să creadă și el și astfel să îți păzeşti legământul. Primind Botezul 
împreună cu fratele său, Tiburtie, cinstitul Valerian s-a făcut pildă multor creştini, 
împreună cu tine virtuțile cele alese cu râvnă lucrând. Dar, arestat fiind pentru 
misiu-nea creștină pe care o împlinea, pe tine avându-te ca mijlocitoare şi 
împreună rugătoare, pe călăul cel fără de omenie de la rătăcirea idolilor l-aţi în- 
tors. Dându-vă, aşadar, împreună sufletul lui lisus, Mirele cel Ceresc, cu scump 
sângele vostru pământul aţi sfințit. 


O, Sfântă muceniţă Agnia, care te-ai jertfit în cetatea Romei ca o mieluşea pentru 
Mielul lui Dumnezeu care ridică păcatele lumii, tu, care din părinți creştini te-ai 
născut şi Domnului 1 te-ai închinat din pruncie. Tu, care ai refuzat să fii mireasa 
altui mire şi pe eparhul cel rău credincios l-ai refuzat, drept pentru care te-a trimis 
într-o casă de desfrânări pentru a întina evlavia şi fecioria ta, deşi erai doar o co- 
pilă, însă un înger al Domnului îţi era alături, păzindu-te de toți cei se apropiau de 
tine cu gânduri necuvioase. 


Iar tu, o, Sfântă muceniţă Lucia din Roma, care, cu înțelepciunea cea de negrăit dă- 
ruită ţie de Domnul, ai întors la credinţa creştină pe guvernatorul Rix, care încerca 
să te convingă să te lepezi de Hristos și, împreună cu el, și alți 24 de creştini, ai 
primit cununa nepieritoare, păzindu-ți întreagă fecioria. 


Pentru aceasta, cu multă dragoste vă cinstim, însă, iarăşi, vrăjmaşul mântuirii noa- 
stre, nesuferind a voastră cinstire și mărturie pentru întreaga feciorie, cu gând vi- 
clean, în aceste vremuri în care oamenii au slăbit în credinţă, caută de multe ori ca 
sărbătoarea voastră să o prefacă în ocară. 


Sfintelor fecioare muceniţe, cumplite vremuri pentru creștini trăim! Dreapta cre- 
dință este batjocorită, cele fireşti sunt răstălmăcite și vrăjmăşite, căsătoriile întru 
silnicie sunt schimbate după legea desfrânării, împotriva legii lui Dumnezeu, iar 
îndemnurile spre patimile cele ruşinoase trupeşti ca un foc au cuprins întreaga lu- 
me. Într-un astfel de cuptor al ispitelor stăm noi, creştinii acestui veac. Pentru acea- 
sta venim către voi, Sfintelor muceniţe ale lui Hristos, şi cu lacrimi și credință ne 
rugăm: Întru curăţie ne întăriţi! Întru credință ne ocrotiţi! Cu cei ce urmează Mire- 
lui Hristos ne socotiți, iar de cei fărădelege ne păziţi şi ne osebiți. Daţi-ne curaj, 
înțelepciune, bărbăţie și dragoste de Dumnezeu şi de aproapele, să putem trece ne- 
vătămaţi noaptea acestui veac! Ajutaţi-ne să urmăm Păstorului Hristos, iar nu lu- 
mii! Rugămu-ne vouă, blândelor mieluşele, luaţi aminte la multele noastre nepu- 

tințe şi fiți-ne lumină, zid de apărare, izvor de milă şi de faceri de bine acum şi pu- 
rurea şi în vecii vecilor. Amin. 


Notă: 

Sfânta întâia muceniţă și întocmai cu apostolii Tecla (sec. 1) este sărbă- 
torită la 24 septembrie, 

Sfânta muceniță Doroteea din Cezareea Capadociei (f 300) este sărbă- 
torită pe 6 februarie; 

Sfintele mucenițe Eufrasia (T 303) şi luliana din Nicomidia (7 304) sunt 
sărbătorite la 19 ianuarie şi 21 decembrie; 

Sfânta muceniţă Pelaghia din Antiohia Siriei (T 303) este sărbătorită pe 8 
octombrie, iar 

Sfânta muceniţă lustina din Antiohia Siriei (7 304) este sărbătorită pe 2 
octombrie, împreună cu Sfântul sfinţit mucenic Ciprian, fostul vrăjitor, 
Sfânta muceniță Agata din Catania Siciliei (+ 251) este sărbătorită pe 5 
februarie; 

Sfânta muceniţă Lucia din Siracuza Siciliei (T 304) este sărbătorită la 13 
decembrie; 

Sfânta muceniță Drosida, fiica împăratului Traian (7 115/116), este săr- 
bătorită la 22 martie; 

Sfânta muceniță Cecilia din Roma (7 232) este sărbătorită la 22 noiem- 
brie; 

Sfânta muceniță Agnia din Roma ( 304) este sărbătorită la 21 ianuarie, 
Sfânta muceniță Lucia din Roma (f 301) este sărbătorită pe 6 iulie. 

Sfântă muceniță Agnia, roagă-te lui Dumnezeu pentru noi! 


Troparul Sfintei muceniţe Agnia, glasul al 4-lea: Mieluşeaua Ta, lisuse, Agnia, 
strigă cu mare glas: Pe Tine, Mirele meu, Te iubesc şi pe Tine căutându-Te, mă 
chinuiesc şi împreună mă răstignesc, şi împreună cu Tine mă îngrop cu Botezul 
Tău; şi pătimesc pentru Tine, ca să împărăţesc întru Tine; şi mor pentru Tine, ca să 
viez întru Tine; ci, ca o jertfă fără prihană, primeşte-mă pe mine, ceea ce cu dra- 
goste mă jertfesc Ţie. Pentru rugăciunile ei, ca un milostiv, mântuieşte sufletele 
noastre. 


Rugaciunea zilei de 21 ianuarie la Sfanta mucenita Agnia - slujitor Dani: 
https://www.youtube.com/watch?v=RIa5OMi_jSk 


Sfinta mucenita Agnia fecioara - Vietile Sfintilor - 21 ianuarie: 
https://www.youtube.com/watch?y=ynonbu0360M 


Viata Sfintei mucenite Agnia fecioara (21 ianuarie): 
https://www.youtube.com/watch?v=_00O_CivilJI 

Vieţile Sfinţilor pe luna ianuarie - Viaţa şi pătimirea Sfintei fecioare şi 
muceniţe Agnia 


(Scrisă de Sfântul Ambrozie al Mediolanului) 


Sfânta muceniţă Agnia s-a născut în Roma cea veche, din părinţi creştini şi a fost 
crescută de dânşii întru buna credinţă; iar în anul al treisprezecelea al vieţii sale, 
prin moartea cea vremelnică a scăpat de aici şi viaţa cea nesfârşită a aflat-o; deci pe 
singur Dătătorul de viaţă L-a iubit şi de Acela din tinereţe s-a lipit. Tânără era cu 
anii, dar bătrână cu înţelegerea cea desăvârşită, tânără cu trupul, iar în sufletul ei 
era înțelepciunea cărunteţelor; era frumoasă la față, dar mai frumoasă cu credinţa. 
Aceasta cu dragostea dulcelui ei Iisus, celui ce S-a născut din curată Fecioară, ră- 
nindu-se, fecioria sa a logodit-o Lui şi afară de EI pe nimeni altul n-a voit să-L aibă 
sieşi logodnic. 


Fiind de bun neam şi prea frumoasă, prin frumuseţea sa a atras la sine ochii şi ini- 
ma oarecărui tânăr, care era fiul lui Simfronie, eparhul cetăţii; încât când se întor- 
cea de la şcoala fecioarelor, văzând-o acela, îndată s-a robit spre dragostea ei; şi 
degrabă întrebând şi aflând casa părinţilor ei, multe daruri a început a-i trimite ei şi 
multe îi făgăduia, voind să-i fie mireasă şi să se unească cu dânsul prin nuntă. 


lar Sfânta Agnia toate darurile acelea le lepăda ca pe nişte gunoaie, întru nimic so- 
cotindu-le şi spunând că ea este logodită Mirelui celui mai bun, de la care are 
darurile cele înalte şi mai scumpe şi Aceluia mireasă fiind, nu poate să-l lase pe EI 
ŞI să-şi schimbe dragostea şi credinţa ei. 

Dar tânărul, din zi în zi cu mai mare dragoste se apropia de dânsa şi se zicea despre 
el că este mai cinstit şi mai bogat decât alţi tineri de bun neam; dar socotind că 
fecioara mai mari daruri voieşte de la dânsul, 1-a trimis mai multe şi mai scumpe 
decât cele dintâi, adică pietre şi mărgăritare, podoabe şi haine de mult preţ; şi el 
însuşi le-a adus la dânsa, rugând-o pe de o parte singur, iar pe de alta prin cuno- 
scuţi, prieteni şi vecini, ca pe nimeni mai mult decât pe el să nu cinstească, ştiindu- 
i numele cel bun al său, bogăţiile, casele şi moştenirile cărora ea poate să fie stă- 
până, de va voi să se logodească cu el. 


Atunci, pe faţă a început a-i grăi lui sfânta: „Du-te de la mine aprinzătorule al 
văpăii păcatului, pătimaşule neiubitor al curăţiei şi mâncarea cea pregătită mor- 
ţii celei veşnice; depărtează-te de la mine, de vreme ce te-a întrecut pe tine alt 
iubitor al meu, care fără de asemănare mai mari frumuseți mi-a dăruit şi cu ine- 
lul credinţei Sale m-a logodit, dar tu nici cu neamul, nici cu dragostea nu poţi să 
te asemeni Lui. 


Acela a pus pe mine podoaba cea scumpă a înfrumuseţării celei duhovniceşti, 
dreapta mea şi grumazul meu le-a înveselit cu pietre de mai mult preţ, a pus în 
urechile mele cercei de mărgăritare fără de preț şi m-a încins cu mărgăritare de 
lumină Strălucitoare. El a pus semn în faţa mea, ca astfel pe nici un iubitor să 
nu-l voiesc decât pe El. M-a îmbrăcat cu haină ţesută cu aur şi cu nenumărate 
podoabe m-a înfrumusețat, şi arătându-mi şi o comoară fără de preţ, a făgăduit 
ca să mi-o dea mie, de voi păzi credinţa către El; deci nu pot Să caut spre altci- 
neva, ca să nu necinstesc pe iubitul meu cel dintâi, nici nu pot să-L las pe Acela 
cu care, prin legătura dragostei tare sunt legată, al cărui bun neam este mai 
înalt, puterea mai mare, podoaba mai frumoasă, dragostea mai dulce, tot dorul 
covârşind, Cel care a pregătit mie acum cămara, al cărui glas este dulce. 


Acum a plecat din gura Lui lapte şi miere, acum cu braţele Sale cele curate m-a 
cuprins pe mine, inima Lui cu inima mea acum S-a unit şi sângele Lui a înfru- 
museţat faţa mea, Cel a cărui Maică este o Fecioară nenuntită, căruia îngerii Îi 
slujesc şi soarele şi luna de frumuseţea Lui se minunează, care prin porunca Lui 
morţii înviază, prin atingerea Lui bolnavii se tămăduiesc şi ale cărui bogății 
niciodată nu se împuţinează şi vistieriile nu-L ispitesc. Aceluia Unul îi păzesc 
credinţa şi Lui cu toată osârdia mă încredinţez; şi când Îl am pe Acela tovarăş, 
fecioară rămân, iubindu-L, fără prihană Sunt, şi atingându-mă de EL, curată 
rămân; nici nu voiesc să fac după nuntă fii, ci mă duc unde nu este durere şi 
roadele bune în toate zilele se înmulţesc”. 

Auzind acestea nebunul de tânăr, mai mult s-a cuprins cu nesăţioasa dragoste către 
dânsa şi bolind cu inima, din rănirea de dragoste a căzut în grea boală de jale şi de 
mâhnire; deci, pe pat zăcând şi din adâncul inimii cu greu suspinând, şi-a arătat la 
doctori rana inimii sale. 


Iar tatăl lui, când a auzit acestea, cercetând pricina bolii, îndată a trimis la fecioară 
şi la părinţii ei, dorind să o logodească ca mireasă fiului lor. 


Iar ea s-a lepădat ca şi întâi, zicând: „Nicidecum nu mă voi lepăda de Cel mai 
înainte logodnic al meu”. 


Dar eparhul cu mânie întreba cu dinadinsul: cine este cel ce voieşte să se asemene 
cu fiul său şi să-mi defăimeze casa? Atunci cineva din cei ce stăteau de faţă i-a 
spus că Agnia este din tinereţe creştină şi de vrăjile creştineşti atâta este înşelată, 
încât pe Hristos, pe care creştinii Îl au ca Dumnezeu, Îl socoteşte că îi este ca şi 
logodnic. 


Acestea auzindu-le eparhul, s-a bucurat, de vreme ce putea, fiind judecător, ca pe 
cea nevinovată de pedeapsă să o judece pentru necinstirea zeilor săi şi nădăjduia 
ca, cu puterea sa, să o silească spre însoţirea cu fiul lui. 


Drept aceea, îndată trimiţându-şi slugile, a adus-o înaintea judecății sale păgâneşti. 
Unde mai întâi cu momiri, apoi cu îngroziri se ispitea şi se nevoia să o întoarcă de 
la Hristos şi de la fecioria cea făgăduită Lui. 


Insă fecioara lui Hristos nici de momire nu se înşela, nici de îngrozire nu se 
înfricoşa; ci, fiind îmbărbătată cu mintea, de cel ce o înfricoşa şi de cel ce o momea 
îşi bătea Joc. 


Văzând Sofronie eparhul o bărbăţie ca aceea a fecioarei, spre părinţii ei s-a întors şi 
cu ei despre logodnic a vorbit foarte mult. Dar de vreme ce erau de bun neam, 
necutezând ca să le facă lor silire, îi sfătuia ca cu adevărat să îndemne pe fiica lor 
spre nuntă; dar ei se lepădau, zicând: „Noi, o! eparhule, nu putem a o îndemna, că- 
ci precum din copilăria ei îi ştim gândul, aceasta niciodată nu o vom face, nici de 
la scopul său cândva nu se va întoarce”. 


Atunci eparhul iarăşi punând înainte pe fecioara la judecată şi multe vorbindu-i 
despre dragostea trupească şi de însoţire, când a părăsit tot cuvântul cel amăgitor şi 
momitor, la sfârşit a zis: „Din două una să-ţi alegi ţie: sau să te uneşti cu nunta fiu- 

lui meu sau zeiţei Vesta, dacă doreşti fecioria să-ţi păstrezi, întru veşnică slujbă să 
te dai; căci nişte fecioare ca acestea îi trebuiesc e1”. 


La aceste cuvinte ale aceluia, fericita Agnia a răspuns: „Dacă pe fiul tău, care 
este răzvrătit de nebuna poftă, dar ca om are minte şi poate vedea, umbla şi gusta 
bunătăţile lumii acesteia, eu însă nu pot, pentru Hristos al meu, nici măcar a 
căuta spre dânsul, apoi cum aş putea să cinstesc pe idolul cel surd, mut, neîn- 
suflețit şi nepriceput? Și, ca să nu fac strâmbătate Atotputernicului Dumnezeu, 
capul meu nu-l voi pleca la piatra cea nesimţită, ştiind cu încredințare că nu este 
alt Dumnezeu afară de Acela care a făcut cerul şi pământul, prin Fiul Său, 
Domnul nostru lisus Hristos, care pentru noi S-a întrupat şi a treia zi a înviat; 
care acum la ceruri împărăţeşte cu împărăție fără de sfârşit. Acestuia eu îi 
slujesc şi mă închin ca unui Dumnezeu adevărat şi viu. lar pe zeiţa ta cea min- 
cinoasă şi pe necuraţii voştri zei îi blestem ”. 


Acestea auzindu-le eparhul Sofronie, i-a zis: „Îţi cruţ tinereţile tale şi hulele pe care 
le-ai zis contra zeilor noştri le iert ţie, că te văd că nu ai înţelegere desăvârşită; de- 
ci, cruţă-te şi tu singură pe tine şi nu mânia pe zei”. 


Iar Sfânta Agnia a zis: „Pentru ce tinereţile mele ca nedesăvârşite şi nepricepute 
le socoteşti; ce ţi se pare că-mi trebuie vreo milă de la tine? Deci, să ştii că cre- 
dinţa se păstrează nu în ani şi în vârsta trupului, ci întru înţelegere, căci Dumne- 
zeu Atotputernicul laudă mai mult mintea decât anii şi binevoieşte înţelegerea 
mai mult decât anii. lar zeii tăi, întru a cărora urgisire nu doreşti a fi eu, lasă-i 
ca singuri să se mânie asupra mea, singuri Să-mi grăiască şi Să-mi poruncească, 
ca Să-i cinstesc şi să mă închin lor”. 


Zis-a eparhul: „Una din două să-ţi alegi: sau cu alte fecioare, spre lauda casei tale, 
să jertfeşti zeiţei Vesta, sau să mergi în casa de desfrânare spre veşnica ocară a nu- 
melui tău, la femei fără de ruşine”. 


Atunci Sfânta Agnia cu îndrăzneală a răspuns: „De-ai fi ştiut cine este Dumne- 
zeul meu, n-ai fi grăit unele ca acestea; iar eu văd puterea Dumnezeului meu 
Iisus Hristos şi întru nimic socotesc îngrozirile tale, nădăjduind cu neîndoire că 
nici zeilor tăi nu voi jertfi şi nici fecioria mea cea curată nu se va întina; pentru 
că am păzitor al trupului meu pe îngerul lui Dumnezeu şi pe Domnul meu lisus 
Hristos, Unul născut Fiul lui Dumnezeu, pe care tu nu-L ştii încă; Acela îmi este 
zid nesurpat, Străjer neadormit şi apărător neîncetat; iar nu ca zeii tăi, care sunt 
de aramă, din care mai bine se fac căldări pentru trebuinţe omeneşti, sau de pie- 
tre, care se aştern pe drum; iar Dumnezeu nu în piatră locuieşte, ci scaunul Lui 

este cerul, nu în aramă sau în oricare altă materie scumpă, ci întru Împărăţia 
cea de sus, unde de toată zidirea este lăudat şi închinat. lar tu cu cei asemenea 
ție, de nu te vei întoarce de la închinarea de idoli la adevăratul Dumnezeu, apoi 
împreună cu zeii tăi, care în foc se varsă şi în foc se toarnă, în focul cel veşnic te 
vei chinui”. 


Atunci eparhul, mâniindu-se foarte tare, a poruncit să dezbrace pe sfânta şi s-o du- 
că goală în casa de desfrânare, iar crainicul striga astfel: „Agnia, rău credincioasa 
fecioară, care a hulit pe zei ca o desfrânată, se dă în casa de desfrânare”. 


Și fiind dezgolită sfânta fecioară spre batjocură, Dumnezeu nelăsând pe aceea care 
nădăjduia spre EI, nici lăsând să fie ruşinată şi batjocorită mireasa Sa, îndată a 
făcut să crească perii capului ei atât de mari, încât tot trupul ei cu totul l-a acoperit, 
ca o haină prea frumoasă, încât nimeni nu putea să-i vadă goliciunea ei. 


Apoi, intrând în casa cea de păcat, a văzut pe îngerul lui Dumnezeu, pe păzitorul 
cel gata al fecioriei sale, care atât de mult a luminat-o pe ea cu o negrăită lumină, 
încât pentru mărirea slavei, nu puteau să caute la dânsa ochii celor fără de ruşine şi 
necuraţi; pentru că strălucea cămara aceea ca soarele, când străluceşte întru puterea 
sa; şi cu cât încerca cineva cu mai iscoditori ochi să caute la dânsa, cu atât se întu- 
necau ochii lui de chipul cel nevăzut; iar când a început a se ruga fecioara, a văzut 
înaintea sa o haină albă, ţesută nu de mâini omeneşti, ci de mâini îngereşti, cu care 
îmbrăcându-se şi văzând-o potrivită staturii sale, a zis: „Mulţumesc Ție, Doamne 
al meu, lisuse Hristoase, că rânduindu-mă în rândul roabelor Tale, această hai- 
nă mi-ai dăruit mie”, 


Atunci casa păcatului era ca o casă de rugăciune şi locul petrecerilor diavoleşti se 
făcuse sălăşluire a casei lui Dumnezeu, desfrânarea cea necurată s-a făcut cămară 
frumoasă, unde mireasa lui Hristos, cu îngerul ce i se arătase ei, lăuda şi cânta pe 
Dumnezeu. Şi veneau mulţi răzvrătiți cu mintea şi aprinşi cu pofta; dar temându-se 
de slava aceea ce înconjura pe fecioară şi cunoscând dumnezeiasca putere ce apăra 
fecioria ei, se înţelepţeau şi închinându-se, ieşeau de acolo. 


Apoi, însuşi tânărul acela, începătorul răului, a venit cu prietenii săi, plin de patima 
desfrânării, vrând să facă silă sfintei fecioare şi văzând că cei care intraseră şi 
ieşiseră mai înainte de dânsul nimic au sporit, îi batjocorea, numindu-i neputincioşi 
şi mişei; deci, a intrat singur cu îndrăzneală, în cămara în care se ruga sfânta, şi 
văzând cereasca strălucire, n-a dat cinste slavei Domnului, ci fără de ruşine, s-a 
repezit la mireasa lui Hristos; şi mai înainte de a se atinge el cu mâna de dânsa, 


Ar Dr De De De de De Dr De De De e Dr De dr Dr de De e de dr fr Ar A 


Xp XP XP IP 3 ID e E 30 IE 3 2 2 2 E E 30 IE 30 IE De DP E IE IE E E XX 


Die De de De Dr De e De De De De Dr Dr de De De dr De Dr Dr De de de dr drd 


Xp XP XP IP IP IE DE 2 E 30 E 3 2 2 2 2 E 30 E IE IE 2 E E XX 


îndată a năvălit asupra lui diavolul, şi aruncâdu-l tare la pământ, l-a sugrumat şi l-a 
lăsat fără de suflet. 


Iar tinerii cei ce veniseră cu dânsul, văzând că el zăboveşte mult acolo, socoteau că 
el săvârşeşte lucrul păcatului; unul din cei mai iubiţi prieteni ai lui vrând să-l laude, 
a intrat acolo, dar găsindu-l fără suflet, a început a striga cu mare glas: „Bărbaţi ro- 
mani, ajutor! lată, fermecătoarea aceasta cu vrăjile sale a omorât pe fiul eparhului”. 


Alergând îndată mulţime de popor şi văzând ceea ce se făcuse, unii o numeau fer- 
mecătoare, alţii nevinovată; însă tatăl celui mort, auzind de aceasta, a mers degrabă 
în popor şi văzând pe fiul său zăcând fără de suflet, cu tânguire a zis către dânsa: 
„O! fără de omenie şi mai rea decât toate femeile, pentru ce ai omorât pe fiul meu? 
Au n-ai putut cu altul oarecare să-ţi arăţi puterea meşteşugului vrăjilor tale? Vai, 
mie, ce-ai făcut? Spune-mi cum l-ai ucis pe el?” 


Sfânta, cu blândeţe, i-a răspuns: „Acela a cărui voie poftea s-o împlinească fiul 
tău, adică cel din început vrăjmaş al neamului omenesc, care are putere asupra 
desfrânaţilor şi netemătorilor de Dumnezeu şi mai ales asupra batjocoririlor de 
fecioare, acela l-a ucis pe el; pentru că toţi cei care mai înainte de el au intrat 
sunt vii şi sănătoşi, de vreme ce au dat cinste Dumnezeului tuturor, Cel ce a 
trimis pe îngerul Său să mă îmbrace în această haină a milostivirii şi să-mi 
păzească întreagă fecioria mea, cea din scutece făgăduită lui Hristos. Deci, 
văzând toți luminarea cea îngerească, se închinau şi ieşeau fără vătămare, iar 
fiul tău fiind fără ruşine şi vrând să se atingă de mine, îndată l-a dat pe el înge- 
rul cel dumnezeiesc satanei, spre această amară şi necinstită moarte, pe care o 
vezi. Şi iată, nu cu ale mele farmece, precum ţie ţi se pare, ci cu puterea şi cu 
porunca îngerului lui Dumnezeu este omorât”. 


Eparhul a zis către dânsa: „Ca să mă încredinţez că nu cu farmece ai făcut-o, roagă 
pe îngerul tău ca să învieze pe fiul meu”. 


Răspuns-a sfânta: „Deşi sunteţi nevrednici în necredinţa voastră de o minune ca 
aceasta, dar pentru că a venit ceasul ca puterea Domnului meu lisus Hristos să 
fie arătată şi prea mărită, ieşiţi toţi de aici ca să fac obişnuitele rugăciuni Dum- 
nezeului meu”. 


Deci, când se ruga cu faţa la pământ, plângând, atunci îngerul Domnului arătându- 
se, a ridicat-o pe ea şi a înviat pe tânărul cel mort. leşind afară, a început a striga cu 
glas mare: „Unul este Dumnezeu în cer şi pe pământ şi pe mare, Dumnezeul creş- 

tinesc şi alți zei nimic nu sunt, fără numai înşelăciune a rătăcirii, aducând şi lor şi 
altora pierzanie veşnică”. 


Acestea auzindu-le şi văzându-le mulţi din popor, au crezut în acea zi 160 de 
oameni şi, mergând, s-au botezat. Dar acestora, puţin mai pe urmă, necredincioşii 
le-au tăiat capetele, împreună cu al tânărului celui înviat. 


Pentru o minune ca aceasta s-au tulburat slujitorii idolilor şi vrăţitorii, apoi făcând 
gâlceavă şi tulburare mare în popor, strigau către judecător: „Scoate în mijlocul 
nostru pe vrăjitoare, ucide pe fermecătoarea aceasta, care nu numai trupul ucide, ci 
şi sufletele şi inimile bărbătești”. 


Sofronie, văzând o minune ca aceasta, era întru nepricepere şi voia să elibereze pe 
sfânta, însă se temea de răscularea asupra lui a slujitorilor idolilor. Şi ca să nu fie 
izgonit din patrie, a lăsat pe omul său, cel cu numele Aspazie, pentru împăcarea 
tulburării poporului, iar el singur s-a dus mâhnit, căci n-a putut ca pe sfânta fecioa- 
ră, după învierea fiului său, s-o libereze. 


Aspazie, luând puterea, a poruncit ca în mijlocul cetăţii să facă un foc şi să arunce 
pe Sfânta Agnia spre ardere. Şi fiind aruncată sfânta, îndată s-a despărțit văpaia în 
două părţi, făcându-i în mijloc loc şi răcoare, iar asupra celor ce stăteau împrejur, 
focul se întindea şi-i ardea. Popoul văzând pe fecioară nearsă, socotea că aceea nu 
are putere dumnezeiască, ci vrajă. Deci, întărtându-se gâlceava, cu glasuri de hulă 
strigau tare. 


Sfânta muceniţă în mijlocul focului, ridicându-şi mâinile în sus se ruga: „S/avă Ție 
Atotputernice, de toți închinat şi Slăvite Părinte al Domnului nostru lisus Hri- 
stos, prin care m-ai izbăvit de mâinile oamenilor celor necuraţi şi de spurcăciune 
ai păzit sufletul şi trupul meu curat. lată şi acum cu cereasca rouă a Sfântului 
Duh se răcoreşte mie locul acesta, văpăile se despart şi toată puterea focului se 
duce asupra slujitorilor celor care se sârguiesc să mă ardă. Bine te cuvântez, 
Dumnezeule, cel prea lăudat, căci în mijlocul văpăii, fără temere îmi dai cale 
spre Tine, aceasta, care acum o cred şi o văd. De aceea, ce am nădăjduit, aceea 
am primit şi dorirea mi-am câştigat. Acum pe Tine te mărturisesc cu inima, pe 
Tine cu toată dorirea Te-am dorit; iată, la Tine merg, Dumnezeul cel viu şi ade- 
vărat, care cu Domnul nostru lisus Hristos, Fiul Tău, şi cu Sfântul Duh, locu- 
ieşti şi împărăţeşti în toţi vecii. Amin”. 

Săvârşindu-şi rugăciunea şi focul stingându-se, Aspazie, nesuferind tulburarea po- 
porului, a poruncit să înfigă sabia în grumazii sfintei. Şi astfel muceniţa lui Hristos 
Agnia, roşindu-se cu sângele său, s-a dus la nunta Mirelui celui fără de moarte. 


Iar părinţii ei, luând cu bucurie cinstitul trup al Sfintei Agnia, fiica lor, l-au dus 
la un sat al lor, nu departe de cetate, pe calea ce se numea Nomentana, unde 
mulți din credincioşi se adunau la rugăciune, mai ales noaptea, de frica necre- 
dincioşilor, care şi acolo şi pe cale pândind, mare răutate făceau. 


Odată năvălind fără de veste, pe mulți i-au rănit, aruncând cu pietre şi pe toţi i-au 
gonit şi numai o fecioară a rămas, anume Emerenţiana, care era de o vârstă cu 
Sfânta Agnia. Aceea umplându-se de îndrăzneală, ocăra pe tâlhari, zicându-le: 
„Pentru ce, împietriților, ucideţi cu pietre pe oamenii cei nevinovaţi? Ce pricină aţi 
aflat într-aceştia care pe unul Dumnezeu laudă şi vouă multe bunătăţi vă mijlocesc 
cu rugăciunile lor?” 


Iar ei, mâniindu-se, au ucis-o cu pietre. Şi astfel, rugându-se la mormântul Sfintei 
Agnia, şi-a dat duhul său Domnului. Şi îndată s-a făcut cutremur mare, fulgere şi 
înfricoşate tunete şi cea mai mare parte din ucigaşi au căzut morţi, ucişi de sus. Şi 
într-acea vreme cu îndrăzneală mai mult se făcea rău credincioşilor celor ce mer- 
geau la mormântul muceniţei lui Hristos. 


Părinții Sfintei Agnia, mergând noaptea cu prezbiterii, au spălat cinstitul trup al 
Sfintei Emerenţiana, fiind sângerat, şi l-au îngropat aproape de Sfânta Agnia. lar ei 
neîncetat erau la mormântul iubitei lor fiice, în toate nopţile priveghind şi plân- 
gând. 


Într-o noapte au văzut o ceată de fecioare, mergând pe lângă dânşii, cu hainele ţe- 
sute cu aur, frumos împodobite şi cu slavă cerească luminate, iar în mijlocul lor au 
văzut pe sfânta lor fiică, Agnia, de asemenea strălucitoare, având de-a dreapta sa 
un mieluşel mai alb decât zăpada. Aceea spunând către prietenele sale să stea şi să 
aştepte puţin, a zis către părinţi: „Nu mă plângeţi pe mine ca pe o moartă, ci mai 
ales vă bucuraţi cu mine, căci cu fecioarele acestea am luat luminoase locaşuri 
şi pe Cel pe care L-am iubit cu toată inima pe pământ, cu Acela m-am unit acum 
în ceruri”. Acestea zicând, s-a făcut nevăzută. 


După mulți ani, sosind împăratul Constantin cel mare, fiica acestuia bolea cu tru- 
pul, cuprinsă fiind de bube de la cap până la picioare şi nu era loc neatins pe trupul 
ei, încât nici doctorii nu puteau să-i ajute cu ceva. Şi sfat bun luând, a mers noaptea 
la mormântul Sfintei muceniţe Agnia şi acolo cu neîndoită credinţă rugându-se cu 

lacrimi, a adormit şi a văzut în vedenie pe Sfânta Agnia zicând către dânsa: „In- 
drăzneşte, Constanţio, şi crede în Domnul lisus Hristos, Fiul lui Dumnezeu, Mân- 
tuitorul tău, prin care acum te tămăduieşti de rănile tale”. 


Deşteptându-se din somn Constanţia, s-a simţit atât de sănătoasă, ca şi cum nici- 
odată n-ar fi bolit. Şi întorcându-se la palatul ei, a spus tatălui său şi fraţilor, cum a 
tămăduit-o Sfânta Agnia şi s-a făcut bucurie mare în casa împărătească, încât toată 
cetatea se bucura, slăvind pe Dumnezeu de acea minune prea slăvită; şi mulţi mer- 
gând la mormântul sfintei muceniţe, primeau multe tămăduiri. 


După aceea, Constanţa, fiica împăratului, a rugat pe tatăl ei să zidească o biserică 
în numele Sfintei muceniţe Agnia, la mormântul ei, unde rânduindu-şi viaţa, a 
petrecut în feciorie cu multe altele de neam bun şi slăvite fecioare, până la sfârşitul 
ei. Şi astfel s-a făcut mănăstire de fecioare lângă biserica fecioarei şi miresei lui 
Hristos, Sfânta Agnia întru cinstea şi lauda ei şi întru slava lui Hristos, Dumnezeul 
nostru, Celui împreună cu Tatăl şi cu Sfântul Duh, slăvit în veci. Amin. 

Viaţa Sfintei muceniţe Agnia 


Sfânta Agnia şi-a adus viaţa sa fragedă ca mărturie şi jertfă supremă pentru Hri- 
stos, ca un miel nepătat oferit în dar lui Dumnezeu. 


SR 5 e 


Sfânta muceniţă Agnia s-a născut la Roma spre sfârşitul secolului al III-lea, într-o 
familie de nobili patricieni creștini. De mai bine de un secol şi jumătate, strămoșii 
ei au adus cinste Bisericii creştine, fie slujind altarului, fie prin martiriu. 


Există multe consemnări istorice cu privire la existenţa ei: Sfântul Ambrozie din 
Milano i-a compus un minunat imn, „Agnes beatae virgini”, şi a scris un cuvânt la 
sărbătoarea pomenirii ei; de asemenea este pomenită şi de Fericitul Augustin, de 
leronim și de poetul spaniol Prudenţiu, care la rândul său i-a cântat laude în imnul 
XIV din al său Peristephanon, publicat în anul 405. În privinţa martiriului ei, însă, 
există câteva variante. Cert este că ea a fost martirizată la începutul secolului al 
IV-lea, la vârsta de 13 ani, sub prigoana împăratului Dioclețian. 


Papa Damasus, afirmă, potrivit unei tradiţii greceşti, că Sfânta Agnia ar fi fost arsă 
pe rug. Dar consemnările Sfântului Ambrozie de Milano şi cele ale poetului Pru- 
denţiu par mai adevărate. Ei spun că după ce tânăra Agnia a fost silită să aducă 
jertfă zeiţei Vesta și a refuzat, a fost expusă bătăii de joc şi injuriilor unor oame- 
ni ușuratici, după care a fost decapitată cu o lovitură de sabie. 

Fericitul Augustin spune despre Sfânta Agnia că: „a fost aşa cum o arată nume- 
le, căci „agnes” în latină înseamnă miel, iar în grecește curată. Și într-adevăr, ea 
în cer a primit răsplată pentru blândeţea și curăţia ei”. 


Potrivit Passio Sanctae Agnes (Pătimirea Sfintei Agnia), se pare că însuşi fiul pre- 
fectului din Roma s-a îndrăgostit de Agnia de cum a văzut-o prima oară, într-o zi, 
când ea se întorcea de la şcoala fecioarelor. Atras de frumuseţea ei, el s-a bucurat şi 
mai tare când a aflat că sufletul ei era împodobit cu înțelepciunea cărunteților și a 
dorit s-o ia de soţie. Dar Agnia, rănită fiind de dragostea Mirelui Hristos, se dăruise 
deja Acestuia şi nu vroia nici să audă de vreun logodnic pământesc. Şi la Roma, ca 
şi în alte părți, se obişnuia ca tinerele fete să fie promise şi logodite foarte devreme. 


Aflând unde este casa părinților Agniei, fiul prefectului, se bucură foarte mult că ea 
este de neam ales şi începu să-i trimită multe daruri, cerând-o în căsătorie. Dar 
Agnia nici nu luă în seamă cererea lui, căci inima ei era răpită deja în extazul unirii 
cu Mirele ei iubit și aproape că nu mai locuia în trup. Tânărul însă, nu voia să re- 
nunțe la hotărârea sa, şi crezând că darurile sale nu i-au ajuns copilei, mai multe și 
mai alese daruri, mărgăritare şi haine de preţ îi trimise şi chiar îi făcu tot felul de 
promisiuni ca s-o atragă pentru sine. Agnia, însă, primea în sufletul ei, încă din 
această viaţă, comori mult mai de preţ de la Cel căruia se făgăduise să-l fie mireasă 
şi nu ar fi schimbat acele daruri pentru podoabele cele trecătoare. 


Văzând că nu primeşte nici un răspuns, fiul prefectului veni el însuşi în casa Agniei 
şi începu să-i aducă la cunoştinţă cât de bogată e familia lui şi cât de bine le va fi 
împreună, dacă ca îl va accepta ca soț. Ba îi puse şi pe câţiva cunoscuţi, prieteni şi 
vecini de-ai Agniei să intervină pentru el la familia acesteia. 


Atunci Agnia îi răspunse în cuvinte al căror înţeles tânărul acela nu-l înţelese: 

- Am fost deja unită în ceruri cu un Mire a cărui frumuseţe și strălucire o întrec 
pe aceea a soarelui și Acela mi-a dat deja inelul de logodnă. El a pus pe mine 
podoaba cea scumpă a înfrumuseţării celei duhovniceşti, iar dreapta mea și gâ- 
tul meu le-a înveselit cu pietre de mare preț. În urechi mi-a pus cercei de măr- 
găritare neprețuite și m-a încins cu nestemate de lumină strălucitoare. M-a 
îmbrăcat cu o haină ţesută cu aur şi m-a înfrumusețat cu nenumărate podoabe. 
Apoi, mi-a arătat o comoară fără de preț și mi-a făsăduit că mi-o va dărui dacă 
Îl voi aştepta şi mă voi păstra pentru El. Aşa că nu pot să-L părăsesc pe Cel al 
cărui neam este cel mai înalt, puterea mai mare, frumusețea neîntrecută, dra- 
gostea mai dulce, Cel care mi-a pregătit deja cămara şi, iată, ea este gata de nun- 
tă. Ce dulce este glasul Lui! 

Auzind-o vorbind așa, fiul prefectului, crezu că ea râde de el şi gândi că nu i-au 
fost de ajuns darurile sale, așa că-i făgădui şi mai multe. 


Dar Agnia, răpită în extazul ei, continuă: 

- Laptele și mierea curg pe buzele Lui, iar inima Lui S-a unit acum cu a mea. 
Sângele Lui a înfrumusețat fața mea şi de frumuseţea Lui se minunează soarele 
şi luna. Doar Lui mă voi dărui, căci avându-L, fecioară rămân, şi iubindu-L, fă- 
ră prihană Sunt, şi atingându-mă de EI, rămân curată. 


Plin de mâhnire, tânărul plecă ruşinat dar şi mânios, nu atât pentru că a fost respins 
dar mai ales pentru că i s-a spus în faţă că altul e alesul. Aşa că se hotărâ s-o piardă 
pe această copilă dacă nu va fi a lui. Nu puţină i-a fost bucuria când i s-a şoptit că 
Agnia este creștină şi că vrăjită fiind de acele credinţe ciudate, Îl socoteşte Mire pe 
un anume Hristos. 


Aşa că fără să stea pe gânduri a denunţat-o tatălui său, prefectul, că este creştină. 
Spera totuşi să o înfricoşeze cu chinurile şi astfel s-o silească să-l ia de soţ. 


Însă Agnia i-a uimit pe toţi atunci când, aflând că a fost denunţată, s-a prezentat 
singură în fața prefectului Sinfronius. Acesta i-a vorbit cu multă blândețe și i-a făc- 
ut şi el tot felul de promisiuni, cerându-i în schimb să se supună poruncii împă- 
rătești de a aduce jertfă zeiţei Vesta. 


Dar cu toate că era foarte mică de vârstă, Agnia se purta cu mare înţelepciune și 
cuvioşie. Căci în toate îi răspundea calm şi cu nobleţe. 


Văzând că prin vorbe dulci n-a putut s-o întoarcă din credinţa ei, prefectul, începu 
s-o amenințe pe copilă cu chinurile şi porunci să fie pusă în lanţuri. Dar nu găsiră 
cătușe potrivite pentru mâinile ei de copil, ceea ce-l supără pe prefect şi mai tare. 


Cum Agnia nu dădea semne să se sperie ci rămânea statornică în credinţa ei, mâ- 
niat la culme, prefectul a trimis-o într-o casă în care se practica desfrâul, pentru a fi 
necinstită şi a 1 se lua fecioria la care ţinea atât de mult. 


Dar Agnia i-a răspuns că nu se teme de nimic căci îl vede pe îngerul Domnului 
cum 0 păzeşte (în multe icoane, Sfânta Agnia este reprezentată stând în genunchi, 
cu mâinile pe piept, iar îngerul îi acoperă goliciunea cu un veșmânt). 

Mirându-se de îndrăzneala Sfintei copile, prefectul a poruncit să i se smulgă 
hainele de pe ea şi aşa să fie dusă la casa de desfrânare, iar un crainic să meargă 
înaintea ei şi să strige: 

- Agnia, necredincioasa care i-a hulit pe zei ca o desfrânată, este dusă la casa de de- 
sfrânare spre batjocură! 


Dar Dumnezeu, care nu-i lasă de rușine pe slujitorii Săi, a făcut de îndată să creas- 
că părul capului ei atât de mult, încât şi-a acoperit cu el tot corpul, ca nimeni să nu- 
i vadă goliciunea. 


Rugându-se Mirelui Său iubit, pentru care suferea toate acestea, Agnia a intrat 
sfioasă în casa păcatului dar acolo a găsit un înger care a învăluit-o în lumină şi i-a 
umplut sufletul de pace. 


La vederea acestei minuni, Sfânta a îngenuncheat și I-a multumit Mirelui ei iu- 
bit: 

- Mulţumesc Ţie, Doamne al meu, lisuse Hristoase, că rânduindu-mă în ceata 
mireselor Tale, această mângâiere mi-ai dăruit! 


Acestea şi multe altele a grăit Sfânta Agnia şi apoi a început să cânte laude Lui 
Dumnezeu, împreună cu îngerul ce i se arătase şi care o apăra, transformând casa 
păcatului în casă de rugăciune şi locul petrecerilor diavoleşti în sălăşluire a casei 
lui Dumnezeu. 


Dar un desfrânat din acea casă încercă să se apropie de ea ca s-o necinstească şi în 
acel moment căzu mort la picioarele ei. 


Astfel a scăpat-o Dumnezeu nevătămată din această înjositoare osândă. Pe locul 
unde s-a întâmplat această minune (loc identificat cu Circul lui Domițian), s-a ridi- 
cat mai târziu bazilica Sfânta Agnia în Arenă. 


La aflarea întâmplării, prefectul s-a îndârjit şi mai tare şi acuzând-o că prin puterea 
vrăjitoriei a făcut aceasta, a dat poruncă să i se taie capul. 


Auzind această sentință, muceniţa lui Hristos, Agnia, s-a bucurat foarte mult și 
înălțându-şi ochii către cer, răpită parcă în extaz mai înainte de a ieşi din trup, zise: 
- Ascultaţi! Vin! Sunt servitorii Mirelui, care vin să mă caute! Văd sus fecioarele 
de onoare ale miresei, îmbrăcate în alb, care-mi fac semn să vin. Da, candela 
mea e gata, și eu merg înaintea Mirelui! Hristoase cel slăvit, cheamă sufletul 

care se alipeşte de Tine! Ţi-am închinat fecioria mea, închin Tatălui Tău şi 
martiriul jertfei mele! 


Ca să nu-i mai audă glasul, prefectul porunci călăului să pună pedeapsa în aplicare 
mai repede. 


Agnia îngenunche în linişte. Copila îngenunchiată, în rochia albă, cu capul înclinat, 
cu braţele încrucișate pe piept, cu buclele aurii căzând aproape până în pământ îl 
mişcă până şi pe călău care tremurând de emoție, nu putea să ridice sabia. Dar 
auzind zbieretele prefectului își făcu datoria. 


Astfel, Sfânta Agnia, în ziua de 21 ianuarie, și-a adus viața sa fragedă ca măr- 
turie şi jertfă supremă pentru Hristos, ca un miel nepătat oferit în dar lui 
Dumnezeu. Ea a fost îngropată în catacombele de pe Via Nomentana, care-i 
poartă numele (via di sant'Agnese). 


De la Fericitul Augustin ne-au rămas aceste rânduri: „Ce să vă spun, fraţilor, 
despre oamenii aceia care au fost cinstiți de păgâni ca zei şi care au avut onoruri 


divine ca: temple, preoți, altare şi jertfe? Vă voi spune că nu se pot compara cu 
martirii noştri. Ba chiar am face o mare nedreptate Sfinţilor numai încercând să 
facem această comparaţie. Oamenii aceia sacrilegi nicicum nu se pot pune ală- 
turi de vreunul dintre credincioşii noștri fie chiar imperfecți, cu multe slăbiciuni 
şi lipsuri. Și, într-adevăr, ce este Iunona alături de o bătrână care e în adevărata 
credință? Hercule a învins leul, a învins sălbaticul câine Cerber, însă martirul a 
învins lumea. Agnia a învins diavolul”. 


În Passio se spune că părinţii Agniei privegheau în fiecare noapte la mormântul ei 
şi o plângeau neîncetat. Dar într-una din nopţi au văzut trecând pe lângă ei o ceată 
de fecioare, împodobite cu haine scumpe şi înconjurate de o lumină blândă, iar în 
mijlocul lor au văzut-o pe Agnia, care strălucea mai mult decât toate. 


Ea ţinea în braţe un mielușel alb ca zăpada. Întorcându-se spre părinţii ei, ea le zi- 
se: 

- Nu mă mai plângeţi ca pe o moartă, ci bucuraţi-vă pentru mine, căci m-am 
sălășluit cu aceste fecioare în locașuri luminate. M-am unit în ceruri cu Acela pe 
care L-am iubit pe pământ din toată inima. 


Şi acestea zicând s-a făcut nevăzută. 

Imediat după moartea sa, cultul ei a cunoscut o foarte mare popularitate. Încă din 
vechime, în Biserica din Roma, în dimineaţa zilei de 21 ianuarie se binecuvântează 
doi miei, care sunt dăruiți episcopului Romei, în amintirea acestui exemplu de ne- 
vinovăţie. Din lâna lor vor fi ţesute omoforurile dăruite apoi episcopilor din lumea 
întreagă, pentru ca să le fie semn că și ei sunt trimiși ca mieii în mijlocul lupilor şi 
că trebuie să fie gata să-şi dea oricând viaţa pentru Mirele Bisericii. Această veche 
ceremonie se desfăşoară în Bazilica Sfânta Agnia, construită pe Via Nomentana, pe 
locul vechii bazilici ridicate de Constantina, fiica Sfântului Constantin, în jurul 
anului 345. 


O notiţă de mână din secolul VI a copiat inscripţia de dedicare a bazilicii (pisania): 

Constantina, închinătoarea lui Dumnezeu și convertită la Hristos, cu inimă devo- 
tată a dat toată cheltuiala - graţie inspiraţiei dumnezeieşti şi ajutorului lui Hristos - 
(pentru construirea) acestei biserici închinate biruitoarei fecioare Agnes. Această 
realizare care străluceşte mai mult decât templele lumești, ale căror acoperișuri mă- 
rețe sunt împodobite cu aur. Numele lui Hristos este sărbătorit în acest loc, El care 
a învins moartea şi, înălțându-se la cer a biruit; purtând numele şi trupul lui Adam, 
i-a eliberat pe toţi din tenebrele morţii şi din întunericul nopții. Acesta este darul 
nostru potrivit martirei dăruite lui Hristos, dat din averea noastră, pentru a aminti 
numele Agnezei în secolele care vor veni. 


În scrierile vremii se aminteşte şi martiriul Sfintei Emerenţiana, o fecioară de vâr- 
sta Agniei, care o îndrăgea mult pe sfântă şi se ruga la mormântul ei din catacomb- 
bă împreună cu ceilalți creştini (se pare că erau „surori de lapte”, având aceeași 
doică). 


Într-una din zile, văzând că un grup de necredincioși aruncau cu pietre în creştinii 
care încercau să intre în catacombă, ba pe unii chiar îi omorâseră, Emerenţiana le-a 
sărit în ajutor şi a încercat să-i izgonească pe acei răufăcători de acolo. Dar aceia 
năpustindu-se asupra ei cu răutate, aproape au îngropat-o sub pietrele pe care le 
aruncau. Adunându-și ultimele puteri, Emerenţiana se târâ până la mormântul 
Sfintei Agnia și rugându-se, îşi dădu sufletul în mâinile Domnului. Găsind-o creş- 
tinii, au spălat-o și apoi au îngropat-o lângă Sfânta Agnia, în catacomba de pe Via 
Nomentana. 


Incă din zilele acelea evlavia poporului către Sfânta Agnia s-a răspândit cu repezi- 
ciune, mulți cântându-i fecioria şi curajul în scrierile lor. Exemplul vieţii sale a fost 
urmat de foarte multe tinere, care-și dedicau viaţa şi fecioria slujirii Domnului. 

În cartea sa Despre fecioare, Sfântul Ambrozie (334-397) o prezintă pe Sfânta Ag- 
nia ca model de urmat pentru fecioarele care vor să-l slujească lui Dumnezeu ase- 
menea ei. 


Sfântul papă Damas (366-384) a scris o rugăciune care se găsește în limba latină 
pe o placă expusă pe scara bisericii Sfintei Agnia din Via Nomentana: Am auzit 


că Agnia a avut curajul să-și lase doica atunci când a aflat că a început perse- 
cuția şi a acceptat de bunăvoie să fie dusă în fața magistratului: nu a oprit-o nici 
ameninţarea terorii, nici focul aprins ca să o ardă, ci a avut tăria să se acopere 
cu părul capului, pentru a nu-i fi expus trupul, templul viu al Domnului. O, prea 
cinstită fecioară, minunată martiră, ascultă rugăciunea lui Damas, și ajută-mă 
Să trăiesc și să mărturisesc curăţia vieţii. Amin. 


Ea a fost introdusă în canonul Liturghiei romane încă de atunci, iar sărbătoarea ei a 
fost preluată destul de repede de Africa creştină şi de Constantinopol. 


Fericitul leronim spunea că încă din vremea lui: limbile tuturor neamurilor cântă 
viața Sfintei Agnia. 


Familia Sfântului împărat Constantin cel mare a cinstit-o foarte mult pe Sfânta Ag- 
nia, mai ales după ce aceasta a vindecat-o pe Constanţa, fiica împăratului, care 
îmbolnăvindu-se de o boală grea, a fost cuprinsă de bube din cap şi până la pi- 
cioare, încât nici un doctor n-o putea vindeca (unii spun că avea lepră). 


Auzind de minunile Sfintei Agnia, care se răspândiseră în popor, a mers noaptea la 
mormântul sfintei muceniţe şi rugându-se cu lacrimi dar și cu credinţa că sfânta o 
va ajuta, a adormit acolo. 


ŞI în somn a văzut în vedenie pe Sfânta Agnia care privind-o binevoitoare, i-a zis: 
- Indrăzneşte, Constanţa, şi crede în Domnul lisus Hristos, Fiul lui Dumnezeu, 
Mântuitorul nostru, prin care acum te tămăduiești de rănile tale! 


Cum se deșteptă din somn, Constanţa, s-a simțit atât de sănătoasă de parcă nicio- 
dată n-ar fi fost bolnavă, şi întorcându-se la palat, a povestit tuturor din casă cum a 
vindecat-o Sfânta Agnia. 


Mare bucurie i-a cuprins pe toţi din familia împărătească şi pe toți creştinii când au 
aflat de această mare minune a sfintei mucenițe. Şi mulți mergeau să se roage la 
mormântul ei şi primeau vindecări. 

Mai apoi, Constanţa, l-a rugat pe tatăl ei să ridice o bazilică pe mormântul Sfintei 
Agnia, drept mulțumire pentru vindecarea pe care o primise, ceea ce s-a şi întâm- 
plat. 


Despre Constanţa se spune că renunțând la plăcerile lumeşti, petrecea în feciorie 
împreună cu alte fecioare de neam bun, slujind pe Dumnezeu şi rugându-se la mor- 
mântul Agniei până la sfârșitul ei, când a cerut să fie şi ea îngropată la picioarele 
sfintei, în mausoleul pe care I-a ridicat acolo. 


Evlavia creştinilor către Sfânta Agnia a străbătut secolele şi din toate părțile lumii, 
pelerinii vin la mormântul ei, ca să-i cinstească amintirea si să se roage. 


Redăm mai jos cuvântul scris de Sfântul Ambrozie la sărbătoarea Sfintei Agnia, 
cuvânt în care se observă admirația profundă pe care marele sfânt o avea pentru 
această tânără fecioară care la o vârstă atât de fragedă și-a păstrat credința și 
fecionia, oferindu-le Domnului prin martiriu: 


„Este ziua naşterii pentru cer a unei fecioare: să o urmăm în integritatea ei. Este 
Ziua de naştere a unei martire: să dăruim, ca şi ea, propria noastră jertfă. Este 
ziua de naştere a Sfintei Agnia! A suferit martiriul la 12 ani. 


Cât de detestabilă este această barbarie, care nu a ştiut să cruţe nici măcar o 
vârstă așa fragedă! Dar, desigur, cu atât mai mare a fost tăria credinţei, cu cât 
mărturia este dată de o viaţă aflată abia la începutul ei. Un trup aşa de mic putea 
oare să fie un loc potrivit pentru loviturile de spadă? Și totuşi, aceea care părea 
așa de ina-ccesibilă fierului a avut atâta tărie să învingă fierul. Copilele de vârsta 
ei tremură până și la privirea severă a părinţilor şi plâng şi urlă la cele mai mici 
înțepături, ca şi cum ar fi rănite în modurile cele mai groaznice. Agnia, în schimb, 
rămâne neîn-fricată când se află în mâinile călăilor, mânjite de sângele ei. Ea stă 
neclintită sub greutatea lanțurilor și îşi oferă toată fiinţa sa spre a fi străpunsă de 
sabia călăului, neștiind ce înseamnă moartea, dar fiind pregătită să moară. Târâtă 
cu forța spre altarul zeilor şi pusă pe cărbuni aprinşi, ea îşi întinde mâinile spre 
Hristos. Îşi pune gâtul și mâinile în butuci de fier, chiar dacă nici un lanţ nu putea 
să strângă mem-bre atât de fragile. 


Un nou fel de martiriul Încă nu era capabilă să suporte chinurile, şi totuși, era 
deja matură pentru victorie. Lupta a fost grea, dar coroana ușoară. Vârsta tânără 
a dat o perfectă lecţie de tărie. O tânără mireasă nu ar merge așa de repede la 
nuntă cum a mers ea la locul de supliciu: bucuroasă, energică, cu capul împodobit 
nu cu co-roane, ci cu Hristos, nu cu flori, ci cu nobile virtuţi. Toţi plâng, ea nu. Cei 

mai mulți se minunează că, fascinată de o viață încă negustată, o dăruieşte ca și 
cum S-ar fi bucurat de ea pe deplin. 


Toți se miră că ea este deja martora dumnezeirii la o vârstă la care, de obicei, nu 
putea să dispună de sine. În sfărșit, ea face credibilă mărturia pe care o dă despre 
Dumnezeu, ea, care nu putea da încă mărturie în favoarea oamenilor. Într-adevăr, 
cel care trece dincolo de natură este Autorul Însuşi al naturii. 


La ce amenințări teribile nu a recurs magistratul pentru a o înspăimânta, la ce 
dulci ademeniri pentru a o convinge, și despre câți aspiranți la mâna ei nu i-a vor- 
bit pentru a o face să cedeze în fața propunerii sale! Dar ea a răspuns: „Este o 
jionire adusă Mirelui să aştept un altul care să mă iubească. Mă va avea Acela 
care m-a ales cel dintâi. Călăule, de ce zăboveşti? Să piară acest trup: el poate să 
fie iubit şi dorit, dar eu nu vreau aceasta ”. 


A rămas fermă, S-a rugat, şi-a plecat capul. Dacă l-aţi fi putut vedea pe călău tre- 
murând, ca și cum el ar fi fost condamnatul, tremurându-i mâna dreaptă de uci- 
gaș, chipu-i palid ca și cum s-ar fi temut de vreun pericol, în timp ce copila nu se 
temea de nimic. lată, deci, într-o singură jertfă o de două ori martiră, a fecioriei şi 
a credinţei. A rămas fecioară și a primit coroana martiriului ”. 


Numele de Agnia este forma feminină a substantivului „agnus” care înseamnă 
„miel” în latină, iar în greacă, „agni” înseamnă „curat, fără pată”. El a cunoscut 
diferite forme în limbile europene: Agneza în română, Agnes în latină, Agnese în 
italiană, Ines în spaniolă. 


Mulţi creştini folosesc acest nume, însemnătatea lui, amintindu-le de curăţia sufle- 
tească dobândită prin spălarea cu sângele lui Hristos în apa Botezului. 


Sfânta muceniță Agnia este pomenită în calendarul Bisericii Ortodoxe pe data de 
21 ianuarie. Ea este ocrotitoarea tinerelor fete, ajutătoarea celor care vor să-şi păs- 
treze fecioria și curăția pentru Hristos, apărătoare împotriva violurilor, vindecă- 
toare de multe boli care par fără vindecare și dătătoare de blândeţe şi nevinovăție, 
ca acelea ale mielului. 

Sinaxar - Pomenirea Sfintei muceniţe Agni 


Tot în această zi, soborul Sfintei Irina în Sfânta Biserică ce este de către mare şi 
pomenirea Sfintei mucenițe Agni. 


Stih: Desfrânaţii, puind pe Agni în casă întunecoasă, 
I-a pricinuit locuinţă prea luminoasă. 


Sfânta muceniță Agni, era din cetatea Romei, de neam strălucit. Aceasta având 
viaţa sa, potrivită cu numele, multe femei mergând către dânsa, le învăţa cuvântul 
adevărului şi le îndemna să cunoască pe Hristos Dumnezeu şi lui singur să-i slu- 
jească. 


Acestea ajungând la urechile ighemonului, a fost răpită îndată. Şi înfățişându-se 
înaintea lui, era îndemnată să jertfească, sau de nu, să fie dusă la o casă de cur- 
văsărie. 


Iar ea zicea: dumnezeilor tăi nu voi jertfi, nici pentru curvie îmi pasă, căci îndrăz- 
nesc la Dumnezeul meu, că ajutată fiind de el, voi scăpa de acea ruşine. 


Acestea auzindu-le nelegiuitul ighemon a chemat pe starostele de curve şi i-a dat 
pe ceea ce purta numele curăţiei, poruncindu-i ca să o ducă îmbrăcată cu o singură 
haină spre batjocură. Şi după ce a ajuns la sataniceasca prăvălie şi se apropia fie- 
care vrând să-şi bată joc, nimenea oprindu-i, ci mai vârtos toţi îndemnându-se fără 

frică şi fără de socoteală a se apropia de dânsa, îndată amorţeau şi li se tâmpea pof- 
ta, şi ca nişte morţi se aflau. 


Atuncea unul, ca şi cum mari cugetând, trufaş, şi care mustra pe cei ce intrau, cu 
multă obrăznicie s-a apropiat de sfânta fecioară, şi îndată s-a făcut fără de suflare şi 
a căzut pe pământ. Şi multe ceasuri trecând, unul din cei ce stăteau de faţă a strigat, 
zicând: Mare este credinţa creştinilor, şi intrând şi ceilalţi, cu un glas toţi au strigat: 
Mare este puterea lui Hristos. 


Despre acestea înştiințându-se ighemonul, a adus de faţă pe sfânta, a adus încă şi 
pe mortul înaintea lui şi i-a zis: Spune vicleană femeie, cum ai omorât tânărul? 


Și sfânta i-a răspuns: Când ai poruncit să flu batjocorită, ducându-mă pe mine, îmi 
urma mie un tânăr luminat îmbrăcat şi intrând sta lângă mine, care pofta tinerilor o 
tâmpea, şi pe bărbatul acesta pe care îl vezi mort, care s-a apropiat mai în urmă, cu 
trufie şi obrăznicie, mai înainte de a se atinge de mine, mai înainte de a scoate 
cuvânt, l-a făcut astfel precum îl vezi acum. 


Zis-a ighemonul: Şi cine este acesta? 


Răspuns-a sfânta: Domnul şi Dumnezeul meu a trimis pe îngerul său, ca să opera- 
scă de a mi se face mie batjocură. 


Iar ighemonul a zis: Deci de voieşti să ne îndupleci, că adevărul grăieşti, roagă-te 
Dumnezeului tău, şi-l înviază pe el. 


Atunci muceniţa ridicându-şi mâinile spre Cer şi făcând rugăciune, îndată a înviat 
mortul. 


Și s-au spăimântat toţi de această minune; şi însuşi ighemonul şi mulţi au strigat: 
Mare este puterea creştinilor, şi mare întru adevăr este Dumnezeul acestei prea de 
bun neam femeie. 


lar unii rău credincioşi şi necuraţi au strigat către ighemonul: Ridică-o pe ea din 
mijloc, căci aceasta ce ţi se pare că face minuni, prin vrăji le face. 


Atuncea a poruncit să se ardă sfânta cu foc. Deci aprinzându-se mare foc, sfânta 
pecetluindu-se pe sine cu semnul Crucii, a intrat cu îndrăzneală în mijloc şi rugă- 
ciune în gură având, a zburat către Domnul, lăsându-și trupul. iar după ce a con- 

Iulian Dumitraşcu - Calendar Ortodox - Sfântul cuvios Maxim, 
mărturisitorul; Sfânta muceniţă Agnia din Roma 


1. Sfântul Maxim s-a născut către anul 580 în Constantinopol, într-o familie de 
neam ales. El a primit învăţătură temeinică de la cei mai de seamă dascăli ai vre- 
mii. 


De aceea, în anul 610, a fost chemat de împăratul Heraclie (610-641) la curtea sa, 
unde l-a făcut mare sfetnic al împărăției, dar sfântul nu a rămas multă vreme în 
această dregătorie, întrucât, ivindu-se o rătăcire nouă şi împăratul căzând şi el în 
această învăţătură greşită, Sfântul Maxim a lepădat dregătoria sa şi lumea, mergând 
la o mănăstire din Hrisopole (azi cartierul Uskiidar din Istanbul), s-a făcut călugăr, 
alegând a fi mai bine „lepădat în casa lui Dumnezeu, decât a locui în locaşurile 
păcătoşilor” (Psalm 83, 11), precum zice psalmistul. 


Rătăcirea nouă, numită a monoteliților, adică a celor care mărturisesc o singură 
voinţă şi o singură lucrare în Hristos, se ridica împotriva credinţei celei drepte, care 
învaţă că Hristos Domnul, deşi este o singură persoană, persoana lui Dumnezeu- 
Fiul, totuşi are, după întrupare, două firi: cea dumnezeiască şi cea omenească, iar 
pentru că sunt în El aceste două firi întregi, tot astfel sunt în EI două voințe şi două 
lucrări, deosebite pentru fiecare fire a Lui, pentru că numai punând la lucru în 
armonie cele două voințe şi lucrări, a putut EI săvârşi mântuirea noastră, cum arată 
Scriptura. 


lar rătăcirea aceasta, a monoteliţilor, era susținută de doi patriarhi: Chir din Ale- 
xandria şi Serghie din Constantinopol, care se lăudau în faţa împăraţilor că această 

nouă învăţătură va câştiga de partea împărăției popoarele monofizite (o rătăcire 
mai veche, care învaţă că în Hristos este numai o singură fire) de la graniţa dinspre 
perşi şi arabi, şi va întări, astfel, hotarele Imperiului. 


lar în anul 633 a avut loc chiar o învoială scrisă în acest scop, între bizantini şi 
monofiziţi. De aceea împărații au dat o poruncă aspră, oprind să se mai scrie sau să 
se mai vorbească despre una sau două voințe şi lucrări în Hristos. 


Astfel, împăratul Heraclie a dat hotărârea numită Ecthesis, în anul 638, iar mai 
apoi împăratul Constans, al II-lea (641-668) pe cea numită Typos, în anul 648. Şi 
astfel, s-a umplut tot Răsăritul de rătăcire. Cel dintâi care şi-a dat seama de pri- 
mejdie a fost Sfântul Sofronie (7 638), patriarhul Ierusalimului, iar, după moartea 
lui apărarea Ortodoxiei a fost condusă de Sfântul Maxim. 


Aflând, aşadar, că în Apus rătăcirea aceasta nu se întinsese, Sfântul Maxim s-a 
aprins de râvnă dumnezeiască şi, mergând din Răsărit în Apus, mai întâi în Africa, 
la Cartagina (641), şi apoi la Roma (646), i-a îndemnat pe cei de acolo ca, strân- 
gând multe sinoade de episcopi, să mărturisească dreapta credinţă şi, dând ana- 
temei dogmele rătăcirii monotelite, să osândească şi cele două porunci împărăteşti 
care opreau mărturisirea adevărului. 


Sfântul Maxim spunea: „A tăinui cuvântul adevărului înseamnă a te lepăda de el”. 
Și a scris cuviosul Maxim cuvinte şi cărți, pline de înțelepte dovediri care adeve- 
reau temeiul dreptei credinţe, pe care le-a trimis apoi pretutindeni în lume. 


Acestea aflându-le, împăratul Constans al II-lea (641-668) a trimis pe oamenii săi, 
cu putere ostăşească, în Apus, în anul 653, şi a prins mai întâi pe Sfântul Martin, 
papa Romei (649-655, pomenit ca sfânt la 14 aprilie), pe care, judecându-l, l-a 
surghiunit la Herson, în Crimeea, unde a şi murit, iar peste câteva zile, prinzându-l 
şi pe Sfântul Maxim împreună cu doi ucenici ai săi, l-a dus la Constantinopol, apoi 
l-a surghiunit la Vizia, în Tracia (655). 


După o nouă judecată, a fost surghiunit la Perberis. lar la cea din urmă înfăţişare, 
neprimind a tăinui dreapta credinţă, i s-au tăiat limba şi mâna dreaptă, ca să nu mai 
poată mărturisi adevărul, nici cu graiul, nici prin scris, şi a fost surghiunit pentru 
toată viaţa în Lazica, din Caucaz (în Georgia de astăzi). 


Și aşa, aruncat în surghiun la vreme de bătrâneţe, cu limba şi cu mâna tăiate, ca 
preţ de sânge pentru credinţă, şi rămânând simplu monah până la sfârşitul zilelor 
sale, Sfântul Maxim s-a mutat la Domnul în 13 august, anul 662, având 82 de ani. 

Cuviosul Maxim a fost un mărturisitor şi în războiul cel nevăzut al înnoirii 
duhovniceşti a omului, prin lupta împotriva patimilor, cu ajutorul harului dumne- 
zeiesc, precum arată scrierile sale din Filocalie. 


Prăznuirea sa se face la 21 ianuarie şi 13 august. Mâna sa dreaptă, tăiată pentru 
apărarea prin scris a dreptei credinţe, se păstrează până astăzi la Mănăstirea Sfântul 
Pavel din Muntele Athos, iar celelalte moaşte ale sale au fost descoperite în anul 
2010 în Georgia, acolo unde a murit exilat. 


2. Sfânta muceniţă Agnia s-a născut în Roma cea veche, din părinţi creştini, şi a 
fost crescută de dânşii întru buna credinţă; iar în anul al treisprezecelea al vieţii 
sale, prin moartea cea vremelnică a scăpat de aici şi viaţa cea nesfârşită a aflat-o; 
deci pe singur Dătătorul de viaţă L-a iubit şi de Acela din tinereţe s-a lipit. 


Tânără era cu anii, dar bătrână cu înţelegerea cea desăvârşită, tânără cu trupul, iar 
în sufletul ei era înţelepciunea cărunteţelor; era frumoasă la față, dar mai frumoasă 
cu credinţa. Aceasta cu dragostea dulcelui ei lisus, Celui ce S-a născut din curată 
Fecioară, rănindu-se, fecioria sa a logodit-o Lui şi afară de EI pe nimeni altul n-a 
voit să-L aibă sieşi logodnic. 


Fiind de bun neam şi prea frumoasă, prin frumuseţea sa a atras la sine ochii şi 
inima oarecărui tânăr, care era fiul lui Simfronie, eparhul cetăţii; încât când se 
întorcea de la şcoala fecioarelor, văzând-o acela, îndată s-a robit spre dragostea ei; 
şi degrabă întrebând şi aflând casa părinților e1, multe daruri a început a-i trimite ei 
şi multe îi făgăduia, voind să-i fie mireasă şi să se unească cu dânsul prin nuntă. 


lar Sfânta Agnia toate darurile acelea le lepăda ca pe nişte gunoaie, întru nimic 
socotindu-le şi spunând că ea este logodită Mirelui Celui mai bun, de la care are 
darurile cele înalte şi mai scumpe şi Aceluia mireasă fiind, nu poate să-l lase pe EI 
ŞI să-şi schimbe dragostea şi credinţa ei. 


Dar tânărul, din zi în zi cu mai mare dragoste se apropia de dânsa şi se zicea despre 
el că este mai cinstit şi mai bogat decât alți tineri de bun neam; dar socotind că 
fecioara mai mari daruri voieşte de la dânsul, i-a trimis mai multe şi mai scumpe 
decât cele dintâi, adică pietre şi mărgăritare, podoabe şi haine de mult preţ; şi el 
însuşi le-a adus la dânsa, rugând-o pe de o parte singur, iar pe de alta prin 
cunoscuţi, prieteni şi vecini, ca pe nimeni mai mult decât pe el să nu cinstească, 
ştiindu-i numele cel bun al său, bogăţiile, casele şi moştenirile cărora ea poate să 
fie stăpână, de va voi să se logodească cu el. 

Atunci, pe faţă a început a-i grăi lui sfânta: „Du-te de la mine aprinzătorule al vă- 
păii păcatului, pătimaşule neiubitor al curăţiei şi mâncarea cea pregătită morţii 
celei veşnice; depărtează-te de la mine, de vreme ce te-a întrecut pe tine alt iubitor 
al meu, care fără de asemănare mai mari frumuseți mi-a dăruit şi cu inelul 
credinţei Sale m-a logodit, dar tu nici cu neamul, nici cu dragostea nu poţi să te 
asemeni Lui. Acela a pus pe mine podoaba cea scumpă a înfrumuseţării celei 
duhovniceşti, dreapta mea şi grumazul meu le-a înveselit cu pietre de mai mult 
preț, a pus în urechile mele cercei de mărgăritare fără de preț şi m-a încins cu 
mărgăritare de lumină strălucitoare. EI a pus semn în faţa mea, ca astfel pe nici un 
iubitor să nu-l voiesc decât pe El. 


M-a îmbrăcat cu haină ţesută cu aur şi cu nenumărate podoabe m-a înfru-museţat, 
şi arătându-mi şi o comoară fără de preț, a făgăduit ca să mi-o dea mie, de voi 
păzi credinţa către El; deci nu pot să caut spre altcineva, ca să nu necinstesc pe 
iubitul meu cel dintâi, nici nu pot să-L las pe Acela cu care, prin legătura 
dragostei tare sunt legată, al cărui bun neam este mai înalt, puterea mai mare, 
podoaba mai frumoasă, dragostea mai dulce, tot dorul covârşind, Cel care a pre- 
gătit mie acum cămara, al cărui glas este dulce. 


Acum a plecat din gura Lui lapte şi miere, acum cu braţele Sale cele curate m-a 
cuprins pe mine, inima Lui cu inima mea acum S-a unit şi sângele Lui a înfru- 
museţat faţa mea, Cel a cărui Maică este o Fecioară nenuntită, căruia îngerii Îi 
slujesc şi soarele şi luna de frumuseţea Lui se minunează, care prin porunca Lui 
morții înviază, prin atingerea Lui bolnavii se tămăduiesc şi ale cărui bogății nici- 
odată nu se împuținează şi vistieriile nu-L ispitesc. 


Aceluia Unul îi păzesc credința şi Lui cu toată osârdia mă încredinţez; şi când Îl 
am pe Acela tovarăș, fecioară rămân, iubindu-L, fără prihană sunt, şi atingându- 
mă de EI, curată rămân; nici nu voiesc să fac după nuntă fii, ci mă duc unde nu 
este durere şi roadele bune în toate zilele se înmulţesc”. 


Auzind acestea nebunul de tânăr, mai mult s-a cuprins cu nesăţioasa dragoste către 
dânsa şi bolind cu inima, din rănirea de dragoste a căzut în grea boală de jale şi de 
mâhnire; deci, pe pat zăcând şi din adâncul inimii cu greu suspinând, şi-a arătat la 
doctori rana inimii sale. 


Iar tatăl lui, când a auzit acestea, cercetând pricina bolii, îndată a trimis la fecioară 
şi la părinţii ei, dorind să o logodească ca mireasă fiului lor. 

lar ea s-a lepădat ca şi întâi, zicând: „Nicidecum nu mă voi lepăda de Cel mai 
înainte logodnic al meu”. 


Dar eparhul cu mânie întreba cu dinadinsul: cine este cel ce voieşte să se asemene 
cu fiul său şi să-mi defăimeze casa? Atunci cineva din cei ce stăteau de faţă i-a 
spus că Agnia este din tinereţe creştină şi de vrăjile creştineşti atâta este înşelată, 
încât pe Hristos, pe care creştinii Îl au ca Dumnezeu, Îl socoteşte că îi este ca şi 
logodnic. 


Acestea auzindu-le eparhul, s-a bucurat, de vreme ce putea, fiind judecător, ca pe 
cea nevinovată de pedeapsă să o judece pentru necinstirea zeilor săi şi nădăjduia 
ca, cu puterea sa, să o silească spre însoţirea cu fiul lui. 


Drept aceea, îndată trimiţându-şi slugile, a adus-o înaintea judecății sale păgâ-neşti. 
Unde mai întâi cu momiri, apoi cu îngroziri se ispitea şi se nevoia să o întoarcă de 
la Hristos şi de la fecioria cea făgăduită Lui. 


Insă fecioara lui Hristos nici de momire nu se înşela, nici de îngrozire nu se 
înfricoşa; ci, fiind îmbărbătată cu mintea, de cel ce o înfricoşa şi de cel ce o momea 
îşi bătea Joc. 


Văzând Sofronie eparhul o bărbăţie ca aceea a fecioarei, spre părinţii ei s-a întors şi 
cu ei despre logodnic a vorbit foarte mult. Dar de vreme ce erau de bun neam, ne- 
cutezând ca să le facă lor silire, îi sfătuia ca cu adevărat să îndemne pe fiica lor 
spre nuntă; dar ei se lepădau, zicând: „Noi, o! eparhule, nu putem a o îndemna, că- 
ci precum din copilăria ei îi ştim gândul, aceasta niciodată nu o vom face, nici de la 
scopul său cândva nu se va întoarce”. 


Atunci eparhul iarăşi punând înainte pe fecioara la judecată şi multe vorbindu-i 
despre dragostea trupească şi de însoţire, când a părăsit tot cuvântul cel amăgitor şi 
momitor, la sfârşit a zis: „Din două una să-ţi alegi ţie: sau să te uneşti cu nunta 
fiului meu sau zeiței Vesta, dacă doreşti fecioria să-ţi păstrezi, întru veşnică slujbă 
să te dai; căci nişte fecioare ca acestea îi trebuiesc er”. 


La aceste cuvinte ale aceluia, fericita Agnia a răspuns: „Dacă pe fiul tău, care este 
răzvrătit de nebuna poftă, dar ca om are minte şi poate vedea, umbla şi gusta 
bunătăţile lumii acesteia, eu însă nu pot, pentru Hristos al meu, nici măcar a căuta 
spre dânsul, apoi cum aş putea să cinstesc pe idolul cel surd, mut, neînsuflețit şi 
nepriceput? Şi, ca să nu fac strâmbătate Atotputernicului Dumnezeu, capul meu 
nu-l voi pleca la piatra cea nesimţită, ştiind cu încredințare că nu este alt 

Dumnezeu afară de Acela care a făcut cerul şi pământul, prin Fiul Său, Domnul 
nostru lisus Hristos, care pentru noi S-a întrupat şi a treia zi a înviat, care acum la 
ceruri împărăţeşte cu împărăție fără de sfârşit. Acestuia eu îi slujesc şi mă închin 
ca unui Dumnezeu adevărat şi viu. lar pe Zeița ta cea mincinoasă şi pe necuraţii 
voştri zei îi blestem”. 


Acestea auzindu-le eparhul Sofronie, i-a zis: „Îţi cruţ tinereţile tale şi hulele pe care 
le-ai zis contra zeilor noştri le iert ţie, că te văd că nu ai înţelegere desăvârşită; de- 
ci, cruţă-te şi tu singură pe tine şi nu mânia pe zei”. 


lar Sfânta Agnia a zis: „Pentru ce tinereţile mele ca nedesăvârşite şi nepricepute le 
socoteşti, ce ţi se pare că-mi trebuie vreo milă de la tine? Deci, să ştii că credinţa 
se păstrează nu în ani şi în vârsta trupului, ci întru înţelegere, căci Dumnezeu 
Atotputernicul laudă mai mult mintea decât anii şi binevoieşte înţelegerea mai 
mult decât anii. lar zeii tăi, întru a cărora urgisire nu doreşti a fi eu, lasă-i ca 
singuri Să se mânie asupra mea, singuri Să-mi grăiască şi să-mi poruncească, ca 
să-i cinstesc şi să mă închin lor”. 


Zis-a eparhul: „Una din două să-ţi alegi: sau cu alte fecioare, spre lauda casei tale, 
să jertfeşti zeiței Vesta sau să mergi în casa de desfrânare spre veşnica ocară a 
numelui tău, la femei fără de ruşine”. 


Atunci Sfânta Agnia cu îndrăzneală a răspuns: „De-ai fi ştiut cine este Dumne-zeul 
meu, n-ai fi grâit unele ca acestea; iar eu văd puterea Dumnezeului meu lisus 
Hristos şi întru nimic socotesc îngrozirile tale, nădăjduind cu neîndoire că nici 
zeilor tăi nu voi jertfi şi nici fecioria mea cea curată nu se va întina,; pentru că am 
păzitor al trupului meu pe îngerul lui Dumnezeu şi pe Domnul meu lisus Hristos, 
Unul născut Fiul lui Dumnezeu, pe care tu nu-L ştii încă; Acela îmi este zid 
nesurpat, străjer neadormit şi apărător neîncetat; iar nu ca zeii tăi, care sunt de 
aramă, din care mai bine se fac căldări pentru trebuinţe omeneşti, sau de pietre, 
care se aştern pe drum; iar Dumnezeu nu în piatră locuieşte, ci scaunul Lui este 
cerul, nu în aramă Sau în oricare altă materie scumpă, ci întru împărăţia cea de 
Sus, unde de toată zidirea este lăudat şi închinat. lar tu cu cei asemenea ţie, de nu 
te vei întoarce de la închinarea de idoli la adevăratul Dumnezeu, apoi împreună 
cu Zeii tăi, care în foc se varsă şi în foc se toarnă, în focul cel veşnic te vei chinui”. 


Atunci eparhul, mâniindu-se foarte tare, a poruncit să dezbrace pe sfânta şi s-o 
ducă goală în casa de desfrânare, iar crainicul striga astfel: „Agnia, rău credincioa- 
sa fecioară, care a hulit pe zei ca o desfrânată, se dă în casa de desfrânare”. 

Și fiind dezgolită sfânta fecioară spre batjocură, Dumnezeu nelă-sând pe aceea care 
nădăjduia spre EI, nici lăsând să fie ruşinată şi batjocorită mireasa Sa, îndată a 
făcut să crească perii capului ei atât de mari, încât tot trupul ei cu totul l-a acoperit, 
ca o haină prea frumoasă, încât nimeni nu putea să-i vadă goliciunea ei. 


Apoi, intrând în casa cea de păcat, a văzut pe îngerul lui Dumnezeu, pe păzitorul 
cel gata al fecioriei sale, care atât de mult a luminat-o pe ea cu o negrăită lumină, 
încât pentru mărirea slavei, nu puteau să caute la dânsa ochii celor fără de ruşine şi 
necuraţi; pentru că strălucea cămara aceea ca soarele, când străluceşte întru puterea 
sa; şi cu cât încerca cineva cu mai iscoditori ochi să caute la dânsa, cu atât se 
întunecau ochii lui de chipul cel nevăzut; 


lar când a început a se ruga fecioara, a văzut înaintea sa o haină albă, ţesută nu de 
mâini omeneşti, ci de mâini îngereşti, cu care îmbrăcându-se şi văzând-o potrivită 
staturii sale, a zis: „Mulţumesc ie, Doamne al meu, lisuse Hristoase, că rân- 
duindu-mă în rândul roabelor Tale, această haină mi-ai dăruit mie”. 


Atunci casa păcatului era ca o casă de rugăciune şi locul petrecerilor diavoleşti se 
făcuse sălăşluire a casei lui Dumnezeu, desfrânarea cea necurată s-a făcut cămară 
frumoasă, unde mireasa lui Hristos, cu îngerul ce i se arătase ei, lăuda şi cânta pe 
Dumnezeu. 


Și veneau mulţi răzvrătiți cu mintea şi aprinşi cu pofta; dar temându-se de slava 
aceea ce înconjura pe fecioară şi cunoscând dumnezeiasca putere ce apăra fecioria 
ei, se înţelepţeau şi închinându-se, ieşeau de acolo. 


Apoi, însuşi tânărul acela, începătorul răului, a venit cu prietenii săi, plin de patima 
desfrânării, vrând să facă silă sfintei fecioare şi văzând că cei care intraseră şi 
ieşiseră mai înainte de dânsul nimic au sporit, îi batjocorea, numindu-i neputincioşi 
ŞI mişei; deci, a intrat singur cu îndrăzneală, în cămara în care se ruga sfânta, şi 
văzând cereasca strălucire, n-a dat cinste slavei Domnului, ci fără de ruşine, s-a 
repezit la mireasa lui Hristos; şi mai înainte de a se atinge el cu mâna de dânsa, 
îndată a năvălit asupra lui diavolul, şi aruncându-l tare la pământ, l-a sugrumat şi l- 
a lăsat fără de suflet. 


Iar tinerii cei ce veniseră cu dânsul, văzând că el zăboveşte mult acolo, socoteau că 
el săvârşeşte lucrul păcatului; unul din cei mai iubiţi prieteni ai lui vrând să-l laude, 
a intrat acolo, dar găsindu-l fără suflet, a început a striga cu mare glas: „Bărbaţi ro- 
mani, ajutor! lată, fermecătoarea aceasta cu vrăjile sale a omorât pe fiul eparhulu'”. 

Alergând îndată mulţime de popor şi văzând ceea ce se făcuse, unii o numeau fer- 
mecătoare, alţii nevinovată; însă tatăl celui mort, auzind de aceasta, a mers degrabă 
în popor şi văzând pe fiul său zăcând fără de suflet, cu tânguire a zis către dânsa: 
„O! fără de omenie şi mai rea decât toate femeile, pentru ce ai omorât pe fiul meu? 
Au n-ai putut cu altul oarecare să-ţi arăţi puterea meşteşugului vrăjilor tale? Vai, 
mie, ce-ai făcut? Spune-mi cum l-ai ucis pe el?” 


Sfânta, cu blândeţe, i-a răspuns: „Acela a cărui voie poftea s-o împlinească fiul 
tău, adică cel din început vrăjmaş al neamului omenesc, care are putere asupra 
desfrânaţilor şi netemătorilor de Dumnezeu şi mai ales asupra batjocoririlor de 
fecioare, acela l-a ucis pe el; pentru că toți cei care mai înainte de el au intrat sunt 
vii şi sănătoşi, de vreme ce au dat cinste Dumnezeului tuturor, Cel ce a trimis pe 
îngerul Său să mă îmbrace în această haină a milostivirii şi să-mi păzească 
întreagă fecioria mea, cea din scutece făgăduită lui Hristos. Deci, văzând toți 
luminarea cea îngerească, se închinau şi ieşeau fără vătămare, iar fiul tău fiind 
fără ruşine şi vrând să se atingă de mine, îndată l-a dat pe el îngerul cel 
dumnezeiesc satanei, spre această amară şi necinstită moarte, pe care o vezi. Şi 
iată, nu cu ale mele farmece, precum ţie ţi se pare, ci cu puterea şi cu porunca în- 
gerului lui Dumnezeu este omorât”. 


Eparhul a zis către dânsa: „Ca să mă încredinţez că nu cu farmece ai făcut-o, roagă 
pe îngerul tău ca să învieze pe fiul meu”. 


Răspuns-a sfânta: „Deşi sunteţi nevrednici în necredinţa voastră de o minune ca 
aceasta, dar pentru că a venit ceasul ca puterea Domnului meu lisus EHristos să fie 
arătată şi prea mărită, ieşiţi toţi de aici ca să fac obişnuitele rugăciuni Dumne- 
zeului meu”. 


Deci, când se ruga cu faţa la pământ, plângând, atunci îngerul Domnului ară-tându- 
se, a ridicat-o pe ea şi a înviat pe tânărul cel mort. leşind afară, a început a striga cu 
glas mare: „Unul este Dumnezeu în cer şi pe pământ şi pe mare, Dumnezeul cre- 
ştinesc şi alți zei nimic nu sunt, fără numai înşelăciune a rătăcirii, aducând şi lor 
şi altora pierzanie veşnică ”. 


Acestea auzindu-le şi văzându-le mulţi din popor, au crezut în acea zi 160 de 
oameni şi, mergând, s-au botezat. Dar acestora, puţin mai pe urmă, necredincioşii 
le-au tăiat capetele, împreună cu al tânărului celui înviat. 


Pentru o minune ca aceasta s-au tulburat slujitorii idolilor şi vrăţitorii, apoi făcând 
gâlceavă şi tulburare mare în popor, strigau către judecător: „Scoate în mijlocul 

nostru pe vrăjitoare, ucide pe fermecătoarea aceasta, care nu numai trupul ucide, ci 
şi sufletele şi inimile bărbătești”. 


Sofronie, văzând o minune ca aceasta, era întru nepricepere şi voia să elibereze pe 
sfânta, însă se temea de răscularea asupra lui a slujitorilor idolilor. Şi ca să nu fie 
izgonit din patrie, a lăsat pe omul său, cel cu numele Aspazie, pentru împăcarea 
tulburării poporului, iar el singur s-a dus mâhnit, căci n-a putut ca pe sfânta 
fecioară, după învierea fiului său, s-o libereze. 


Aspazie, luând puterea, a poruncit ca în mijlocul cetăţii să facă un foc şi să arunce 
pe Sfânta Agnia spre ardere. Şi fiind aruncată sfânta, îndată s-a despărțit văpaia în 
două părţi, făcându-i în mijloc loc şi răcoare, iar asupra celor ce stăteau împrejur, 
focul se întindea şi-i ardea. Popoul văzând pe fecioară nearsă, socotea că aceea nu 
are putere dumnezeiască, ci vrajă. Deci, întărtându-se gâlceava, cu glasuri de hulă 
strigau tare. 


Sfânta muceniţă în mijlocul focului, ridicându-şi mâinile în sus se ruga: „Slavă Ție 
Atotputernice, de toţi închinat şi slăvite Părinte al Domnului nostru lisus Hristos, 
prin care m-ai izbăvit de mâinile oamenilor celor necuraţi şi de spurcăciune ai 
păzit sufletul şi trupul meu curat. lată şi acum cu cereasca rouă a Sfântului Duh se 
răcoreşte mie locul acesta, văpăile se despart şi toată puterea focului se duce 
asupra slujitorilor celor care se sârguiesc să mă ardă. Bine Te cuvântez, Dumne- 
zeule, Cel Prealăudat, căci în mijlocul văpăii, fără temere îmi dai cale spre Tine, 
aceasta, care acum o cred şi o văd. De aceea, ce am nădăjduit, aceea am primit şi 
dorirea mi-am câştigat. Acum pe Tine Te mărturisesc cu inima, pe Tine cu toată 
dorirea Te-am dorit, iată, la Tine merg, Dumnezeul Cel viu şi adevărat, care cu 
Domnul nostru lisus Hristos, Fiul Tău, şi cu Sfântul Duh, locuieşti şi împărățeşti în 
toți vecii. Amin”. 


Săvârşindu-şi rugăciunea şi focul stingându-se, Aspazie, nesuferind tulburarea po- 
porului, a poruncit să înfigă sabia în grumazii sfintei. Şi astfel muceniţa lui Hristos 
Agnia, roşindu-se cu sângele său, s-a dus la nunta Mirelui Celui fără de moarte. 


lar părinţii ei, luând cu bucurie cinstitul trup al Sfintei Agnia, fiica lor, l-au dus la 
un sat al lor, nu departe de cetate, pe calea ce se numea Nomentana, unde mulți din 
credincioşi se adunau la rugăciune, mai ales noaptea, de frica necredincioşilor, care 
şi acolo şi pe cale pândind, mare răutate făceau. 


Odată năvălind fără de veste, pe mulți i-au rănit, aruncând cu pietre şi pe toţi i-au 
gonit şi numai o fecioară a rămas, anume Emerenţiana, care era de o vârstă cu 

Sfânta Agnia. Aceea umplându-se de îndrăzneală, ocăra pe tâlhari, zicându-le: 
„Pentru ce, împietriţilor, ucideţi cu pietre pe oamenii cei nevinovaţi? Ce pricină aţi 
aflat într-aceştia care pe unul Dumnezeu laudă şi vouă multe bunătăţi vă mijlocesc 
cu rugăciunile lor?” 


lar ei, mâniindu-se, au ucis-o cu pietre. Şi astfel, rugându-se la mormântul Sfintei 
Agnia, şi-a dat duhul său Domnului. Şi îndată s-a făcut cutremur mare, fulgere şi 
înfricoşate tunete şi cea mai mare parte din ucigaşi au căzut morţi, ucişi de sus. Şi 
într-acea vreme cu îndrăzneală mai mult se făcea rău credincioşilor celor ce mer- 
geau la mormântul muceniţei lui Hristos. 


Părinții Sfintei Agnia, mergând noaptea cu prezbiterii, au spălat cinstitul trup al 
Sfintei Emerenţiana, fiind sângerat, şi l-au îngropat aproape de Sfânta Agnia. lar ei 
neîncetat erau la mormântul iubitei lor fiice, în toate nopţile priveghind şi plân- 
gând. Într-o noapte au văzut o ceată de fecioare, mergând pe lângă dânşii, cu hai- 
nele ţesute cu aur, frumos împodobite şi cu slavă cerească luminate, iar în mijlocul 
lor au văzut pe sfânta lor fiică, Agnia, de asemenea strălucitoare, având de-a drea- 
pta sa un mieluşel mai alb decât zăpada. 


Aceea spunând către prietenele sale să stea şi să aştepte puţin, a zis către părinţi: 
„Nu mă plângeți pe mine ca pe o moartă, ci mai ales vă bucuraţi cu mine, căci cu 
fecioarele acestea am luat luminoase locaşuri şi pe Cel pe care L-am iubit cu toată 
inima pe pământ, cu Acela m-am unit acum în ceruri”. Acestea zicând, s-a făcut 
nevăzută. 


După mulţi ani, sosind împăratul Constantin cel mare, fiica acestuia bolea cu tru- 
pul, cuprinsă fiind de bube de la cap până la picioare şi nu era loc neatins pe trupul 
ei, încât nici doctorii nu puteau să-i ajute cu ceva. Și sfat bun luând, a mers noaptea 
la mormântul Sfintei muceniţe Agnia şi acolo cu neîndoită credinţă rugându-se cu 
lacrimi, a adormit şi a văzut în vedenie pe Sfânta Agnia zicând către dânsa: 
„Îndrăzneşte, Constanţio, şi crede în Domnul lisus Hristos, Fiul lui Dumnezeu, 
Mântuitorul tău, prin care acum te tămăduieşti de rănile tale”. 


Deşteptându-se din somn Constanţia, s-a simţit atât de sănătoasă, ca şi cum nici- 
odată n-ar fi bolit. Şi întorcându-se la palatul ei, a spus tatălui său şi fraţilor, cum a 
tămăduit-o Sfânta Agnia şi s-a făcut bucurie mare în casa împărătească, încât toată 
cetatea se bucura, slăvind pe Dumnezeu de acea minune prea slăvită; şi mulţi 
mergând la mormântul sfintei muceniţe, primeau multe tămăduiri. 

După aceea, Constanţa, fiica împăratului, a rugat pe tatăl ei să zidească o biserică 
în numele Sfintei muceniţe Agnia, la mormântul ei, unde rânduindu-şi viaţa, a 
petrecut în feciorie cu multe altele de neam bun şi slăvite fecioare, până la sfârşitul 
ei. Şi astfel s-a făcut mănăstire de fecioare lângă biserica fecioarei şi miresei lui 
Hristos, Sfânta Agnia întru cinstea şi lauda ei şi întru slava lui Hristos, Dumnezeul 
nostru, celui împreună cu Tatăl şi cu Sfântul Duh, slăvit în veci. Amin. 

Sfântul Nicolae Velimirovici - Proloagele de la Ohrida - Pomenirea Sfintei 
muceniţe Agnia 


: “4 ap EN d 
Sfintul Nicolae YVelimirov iiss, 
aa Li 


Sfânta Agnia a murit muceniţă a lui Hristos la vârsta de treisprezece ani, fiind 
aruncată în foc şi apoi decapitată. 


Ea a fost făcătoare de minuni şi în timpul vieţii, şi după moarte. 


Agnia a mărturisit pentru credință sub împărăția lui Dioclețian şi a trecut la cele 
veşnice la anul 305 după Hristos. 

Diac. Nicolae Mogage - Sfânta muceniță Agnia, un model de curăţie 
sufletească 


21 ianuarie 2019 


În şedinţa de lucru din 29 octombrie 2016 Sfântul Sinod al Bisericii Ortodoxe 
Române a hotărât includerea în calendarul (tipărit) al Bisericii Ortodoxe Române a 
Sfintei muceniţe Agnia, cu ziua de prăznuire pe 21 ianuarie. Pătimirea acestei 
sfinte la o vârstă foarte fragedă (12 sau 13 ani), pentru că a vrut cu orice preţ să-şi 
păstreze integritatea trupească şi sufletească şi credința neschimbată, a fost de-a 
lungul veacurilor inspiraţie pentru alți sfinți ai Bisericii şi pentru cei care aleg viața 
curată în Hristos. 


Sfânta muceniţă Agnia (Agnes, în varianta originală latinească a numelui; alte for- 
me ale numelui: Agni, Agnesa, Agneza, Agneta ş.a.) a fost încă din secolul al IV- 
lea una din cele mai cunoscute şi iubite sfinte din Occidentul creştin și mai ales în 
Roma sa natală. Numele ei roman provine de la grecescul dyvn, care înseamnă 
„pur”, „inocent”, „sfânt”. Martirizată la Roma, cel mai probabil în timpul lui Dio- 
clețian (284-305), Agnia a fost apoi îngropată în afara zidurilor Romei antice, pe 
Via Nomentana, într-un cimitir care îi va purta mai apoi numele. Încă de la început, 
ziua de cinstire a Sfintei Agnia a fost 21 ianuarie, aşa cum se vede în lista cuprinsă 
în „Depositio martyrum”, acest document din anul 354 fiind şi primul care atestă 
numele sfintei. 

Astăzi, la Roma există două biserici importante care amintesc de numele şi mar- 
tiriul sfintei: Basilica di Sant” Agnese fuori le mura, de pe Via Nomentana, din afa- 
ra vechilor ziduri ale Romei, şi Chiesa di Sant'Agnese in Agone, o biserică târzie 
(din sec. al XVII-lea, ridicată pe locul alteia mai vechi), situată în celebra Piazza 
Navona, din centrul Romei, unde, în perioada antică, se afla Stadionul lui Do- 
mițian, numit și Circus Agonalis. Conform tradiției, aici ar fi fost martirizată Sfân- 
ta Agnia. 


Sursele care amintesc despre viaţa, despre mucenicia ei la o vârstă fragedă, despre 
ziua ei de cinstire, despre minunile săvârşite la mormântul ei, despre bisericile 
dedicate ei sunt numeroase și relativ vechi. Toate aceste documente care apar la 
câteva decenii de la martirajul sfintei se bazează în special pe tradiția orală foarte 
vie anterioară, pe mărturii păstrate chiar de la părinţii sfintei sau de la cei care fuse- 
seră martori la mucenicia ei. 


O primă sursă pentru viaţa și pătimirea sfintei este elogiul scris în versuri de către 
Papa Damasus (366-384) pe o placă de marmură destinată să marcheze locul unde 
fusese îngropat trupul muceniţei, pe Via Nomentana, din Roma. Această lespede a 
fost redescoperită intactă în anul 1728 (fusese refolosită în pardoseala bisericii 
ridicate mai târziu, în sec. al VII-lea, cu inscripţia aşezată în jos) şi se păstrează pâ- 
nă astăzi în Basilica di Sant” Agnese fuori le mura. 


În traducere textul acestei inscripţii funerare este: „Se zice că sfinții [ei] părinţi au 
povestit cu ceva timp în urmă că, atunci când trompeta a anunțat tristele cântece 
(aluzie la trompeta crainicului imperial care anunţa citirea unor edicte sau, în 
cazul nostru, a persecuțiilor îndreptate împotriva creștinilor), Agnia, o copilă 
[doar], degrabă a părăsit pieptul doicii; a călcat de bunăvoie peste amenințările şi 
furia sălbaticului tiran, când [acela] ar fi vrut să[-i] ardă nobilul trup în flăcări; a 
înfrânt frica uriașă cu micile [sale] puteri și şi-a lăsat peste mădularele goale 
părul care-i crescuse, ca să nu vadă vreo faţă de muritor templul Domnului. O, 
sfântă vrednică de cinstirea mea, podoabă binecuvântată a curăţiei, te rog, muce- 
niță vestită, să te arăţi binevoitoare faţă de rugăciunile lui Damasus!” 


Despre Sfânta Agnia vorbeşte elogios şi Sfântul Ambrozie de Mediolanum, care 
accentuează contrastul dintre fragilitatea trupului de copilă al sfintei şi tăria, izvo- 
râtă din credinţă, de care a dat ea dovadă în fața încercărilor. „Fetele de vârsta ei 
nu pot suporta nici măcar privirile furioase ale părinţilor şi obișnuiesc să plângă 
la înțepăturile uşoare de ac, ca de niște [adevărate] răni; ea [insă rămâne] neiîn- 
fricată de mâinile mânjite de sânge ale călăilor; ea [stă] nemişcată la urmele grele 
ale lanțurilor zornăitoare; își oferă întregul său trup sabiei soldatului furios; încă 

neștiind [ce înseamnă] să mori, dar fiind totuși pregătită Ipentru asta]. [...] O 
tânără mireasă nu s-ar fi grăbit așa la nuntă, cum a mers această fecioară la locul 
de supliciu: bucuroasă, grăbită la pas, împodobită nu cu părul împletit de pe cap, 
ci cu Hristos, încununată nu cu floricele, ci cu [bune] obiceiuri. Toţi plâng, ea e 
fără de lacrimi. Se miră mulţi că fiind atât de ușor risipitoare cu viaţa ei, pe care 
încă nici nu 0 gustase, și-o dă ca și cum ar fi dus-o deja până la capăt. ” Se mai 
păstrează câteva versiuni ale „Pătimirii Sfintei Agnia”. 


Acest document hagiografic încearcă să adune şi să armonizeze informaţiile din 
sursele anterioare despre pătimirea sfintei. Pătimirea în forma ei extinsă se găsește 
şi în „Vieţile Sfinţilor”, traduse şi tipărite de Sfântul Grigorie Dascălul şi apoi re- 
luate în diverse forme până astăzi. În schimb, Sfântul Dosoftei, în „Viaţa şi petre- 
cerea sfinților”, pare să urmeze versiunea greacă scurtă sau o formă remaniată a 
acesteia. 


Potrivit acestor mărturii, Agnia era o copilă de doar 12 sau 13 ani, când a fost mar- 
tirizată. Ea făgăduise să rămână curată şi să devină „mireasă a lui Hristos”, de 
aceea ar fi refuzat numeroase cereri în căsătorie, care în acea perioadă, aveau loc 
mult mai devreme. 


Printre pretendenți s-ar fi aflat şi fiul prefectului Romei, care a fost şi el respins. Ca 
să se răzbune pentru acesta, el a denunţat-o că este creştină. Prefectul i-a poruncit 
mai întâi să aducă jertfe zeilor și, pentru că sfânta a refuzat, a poruncit să fie mai 
întâi trimisă spre batjocură într-o casă de desfrânare. Sursele spun că acolo părul 
sfintei ar fi crescut deodată atât de mult încât să îi acopere corpul gol sau că un 
înger i-ar fi adus un veşmânt care să îi acopere goliciunea. Puterea lui Dumnezeu 1- 
a ținut departe pe toţi cei care doreau să se apropie de ea. Singurul tânăr (fiul 
prefectului, în unele variante) care a încercat totuşi să se apropie de ea a căzut mort 
(sau ar fi fost lovit de orbire, după alte surse), apoi a fost înviat (vindecat) la rugă- 
ciunile sfintei. Totuşi, nici măcar această minune nu 1-a schimbat cruzimea pre- 
fectului şi acesta a hotărât, în final, uciderea sfintei prin decapitare, în unele surse, 
sau prin arderea în foc, după altele. Sfânta a fost înmormântată de părinții ei pe Via 
Nomentana. 


Pe locul acela, mai târziu, a fost construită o biserică foarte mare de către Constan- 
tina, fiica Sfântului Constantin cel mare. Constantina suferise de o boală de care s- 
a vindecat după ce s-a rugat la mormântul sfintei. De aceea ea a hotărât construirea 
acestei impunătoare bazilici (măsura aproape 100 x 40 m), în stil constantinian, din 
care azi se mai păstrează doar câteva părţi din ziduri. 

In apropierea bisericii constantiniene, aflate în ruină, în sec. al VII-lea s-a con- 
struit, peste catacombele care adăposteau și mormântul sfintei, o altă biserică ce 
există până astăzi. 


Sub altar, în criptă, se păstrează o raclă care conţine moaștele Sfintei Agnia, alături 
de ale Sfintei Emerentiana. În absida altarului se poate observa mozaicul original 
din sec. al VII-lea, care o înfăţişează pe Sfânta Agnia între doi episcopi: Papa 
Honorius I, ctitorul noii biserici şi un alt papă, posibil Symmachus. 


Sfânta Agnia este reprezentată cu un miel în braţe (probabil din cauza asemănării 
numelui său cu latinescul agnus - „miel”, dar şi pentru că mielul este simbol al 
purității şi inocenţei) sau cu o ramură de finic (semn al biruinţei şi al Vieţii veş- 
nice). 


Ca fecioară ea rămâne un exemplu de integritate, iar ca muceniţă, o cale pentru cei 
care vor să Il urmeze pe Dumnezeu cu hotărâre, statornicie şi sacrificiu, fără să fa- 
că compromisuri care le-ar păta sufletul. 

Sfânta care vindecă bolile făcă leac 


Azi - 21 ianuarie - e pomenită Sfânta care vindecă bolile făcă leac! La mulți ani 
fetelor ce-i poartă numele sfânt! 


Rugăciune grabnic-ajutătoare care se spune azi: Sfântă muceniţă Agnia, strălucit 
model de virtute, pentru tăria mărturisiri credinței tale, te-ai făcut bine plăcută 
Domnului şi te-ai învrednicit de cununa fecioriei şi a martiriului. Ascultă-ne şi 
nouă rugăciunea așa cum ai ascultat-o şi pe a Sfintei Constanţa, fiica Sfântului 
împărat Constantin şi ridică-ne din patul bolii noastre sufleteşti, ca să putem păstra 
şi noi în inimile noastre credința cea adevărată și să mărturisim nu numai cu cu- 
vintele dar şi cu faptele noastre că Hristos este Fiul lui Dumnezeu, Mântuitorul 
sufletelor noastre. 


Sfântă fecioară Agnia, nepătată muceniţă, când prefectul roman a pronunţat asupra 
ta sentința ca strălucitul crin al curăției tale sa fie strivit sub picioarele nelegiuiţilor, 
atunci tu, neînfricată, te-ai încredinţat brațului dumnezeiesc, care trimite pe îngerii 
Săi, pentru paza celor care se încred în El. 


Dă-ne şi nouă cu rugăciunile tale, să avem nădejde neclintită în ajutorul dumne- 
zeiesc şi să ne umplem inimile de încredere în Domnul nostru, aşa cum ai făcut şi 
tu. 

O, curajoasă mieluşea, Sfântă Agnia, inima ta era atât de înflăcărată de focul dra- 
gostei dumnezeiești, încât nici chinurile rugului și nici ademenitoarele plăceri ne- 
curate, prin care vrăjmaşii tăi căutau să te piardă, nu te-au atins şi n-au putut pân- 
gări curata ta dragoste. Pentru aceasta, te rugăm, mijlocește la Domnul ca să alunge 
din inimile noastre orice licărire de iubire deșartă și să ne aprindă în inimi focul 
dragostei, pe care lisus, Mântuitorul sufletelor noastre, a venit să-l arunce pe pă- 
mânt. 


Sfântă muceniță Agnia, roagă-te lui Dumnezeu pentru noi! 


Pentru rugăciunile Sfintei muceniţe Agnia, Doamne lisuse Hristoase, Fiul lui Dum- 
nezeu, miluieşte-ne pe noi! 


SR 5 e 


Conform lonews.ro, calendarul ortodox român are o nouă sfântă, Sfânta Agnia. 
Aceasta este sărbătorită la data de 21 ianuarie. Decizia a fost luată pe 29 octom- 
brie, 2016, în cadrul şedinţei de lucru ce a avut loc la Reşedinţa Patriarhală, în Sala 
Sinodală. 


Fericitul Augustin spunea despre Sfânta Agnia că viaţa ei a fost precum numele, 
asta pentru că în latină “agnes” semnifică miel, iar în limba greacă, “agni” se tra- 
duce prin curată. 


Frumuseţea fecioarei Agnia a atras mulţi ochi, cum a fost şi fiul prefectului din Ro- 
ma. Ea a refuzat cu statornicie toate ofertele menite să-i ia ochii. Sfânta muceniţă 
Agnia „a avut ochi” doar pentru Mielul Domnului, lisus. 


Numele Sfintei muceniţe Agnia 


Numele acesteia, de-a lungul timpului, a cunoscut anumite modificări şi a fost pre- 
luat de mai multe ţări creştine: 

2 În limba latină: Agnes; 

= În limba română: îl găsim şi sub forma de Agneza; 

2 În spaniolă: Ines (dar şi la români întâlnim numele de Ines); 

O În italiană: Agnese; 


Cu ce ne ajută Sfânta muceniţă Agnia 


» este ocrotitoarea fetelor tinere; 

> vine în ajutorul celor care vor să-și păstreze fecioria şi curăţia pentru Hri- 
Stos; 

» te apără împotriva violurilor; 

» dacă te rogi la ea te poate vindeca de multe boli ce par fără leac; 

» dătătoare de blândeţe și nevinovăție; 


Viaţa Sfintei muceniţe Agnia 


Potrivit doxologia.ro, Sfânta muceniţă Agnia a văzut lumina zorilor la Roma spre 
finele secolului al III-lea. Părinţii ei erau nobili patricieni creștini. 


Despre viaţa sa aflăm din mai multe date istorice, de asemenea a fost de mai multe 
nume de renume din sfera creştină: Sfântul Ambrozie din Milano i-ar fi compus un 
imn intitulat „Agnes beatae virgini”; a fost pomenită şi de Fericitul Augustin, de 
leronim și de poetul spaniol Prudenţiu. 


La începutul secolului al IV-lea, la 13 ani, a fost declarată martiră, sub prigoana 
împăratului Dioclețian. 


Legat de moartea sa, Papa Damascus a afirmat că Sfânta Agnia ar fi fost arsă în pe 
rug. 


Scrierile poetului Prudenţiu şi ale Sfântului Ambrozie de Milano nu fac decât să 
confirme această teorie. 


Potrivit acestora, Agnia a fost obligată să aducă jertfă unei zeități, numită Vesta, 
însă fiind iubitoare de Iisus a refuzat. Din cauza aceasta a fost batjocorită de nişte 
oameni de rea credinţă, iar apoi i s-a tăiat capul cu o sabie. 

La 21 ianuarie, în calendarul ortodox este pomenită Sfânta muceniţă Agnia - a 
devenit mireasa lui Hristos la 13 ani 


Luana Mare şi Sorin Dumitrescu 


Sfânta muceniţă Agnia s-a născut în Roma cea veche, în anul 291 d.Hr. într-o 
familie înstărită de creştini. A murit la vârsta de 13 ani, în anul 304, la Roma, după 
ce a ales să fie logodnica lui Hristos, refuzând să se căsătorească, să slujească zei- 
tăților păgâne şi făcând minuni încă din timpul vieţii. Pentru toate acestea a fost 
trimisă într-un bordel, aruncată în foc, apoi tăiată cu sabia. 


Sfânta muceniţă Agnia este pomenită în calendarul Bisericii Ortodoxe la data de 21 
ianuarie, începând cu anul acesta, şi este considerată ocrotitoarea tinerelor fete, aju- 
tătoarea celor care vor să-şi păstreze fecioria şi curăția pentru Hristos, apărătoare 
împotriva violurilor, vindecătoare de multe boli care par fără scăpare şi dătătoare 
de blândeţe şi nevinovăție. 


A refuzat logodnicii bogaţi ai vremii 


Fiind de neam bun şi foarte frumoasă, Agnia a atras încă de la vârsta de 13 ani 
atenţia tinerilor care ar fi vrut să o aibă de soţie. Înţeleaptă, Agnia refuza avansurile 
acestora şi explica tuturor că ea este deja logodită cu Mirele cel mai bun, de la care 
are darurile cele înalte şi mai scumpe şi Aceluia mireasă fiind nu poate să-L lase şi 
să-şi schimbe dragostea şi credinţa. 


Unul dintre pretendenți era chiar fiul lui Sofronie, eparhul cetăţii, care a început să- 
i trimită daruri scumpe, pe care Agnia 1 le returna. Refuzul repetat al tinerei a fost 
considerat o ofensă adusă de familia sa marelui conducător. Era de neconceput ca 
acesta să fie respins, iar eparhul a chemat la el fata, împreună cu familia sa, pentru 
a desluşi misterul. 

„Nicidecum nu mă voi lepăda de Cel mai înainte logodnic al meu”, i-a spus Agnia 
conducătorului cetăţii. 


Judecătorul a condamnat-o la viaţă de bordel 


Dar eparhul cu mânie întreba cu dinadinsul: cine este cel care voieşte să se ase- 
mene cu fiul său şi să-i defăimeze casa? Atunci cineva din cei care stăteau de faţă 
i-a spus că Agnia este din tinereţe creştină, şi de vrăjile creştineşti atâta este înşe- 
lată, încât pe Hristos, pe care creştinii Îl au ca Dumnezeu, Îl socoteşte logodnic. 


În mintea eparhului a încolţit imediat un plan diabolic. Fiind şi judecător, putea să 
o pedepsească pentru necinstirea zeilor, căutând astfel să o sperie şi să o determine 
să-şi schimbe atitudinea faţă de fiul său. A adus-o înaintea judecății şi a sperat să o 
convingă să renunţe la credinţa sa. 


Pentru că planul a eşuat, a încercat apoi să-i convingă pe părinţii fetei. Aceştia nu 
au vrut să o silească, iar eparhul i-a spus tinerei că judecata sa se va face în felul 
următor: „Din două, una să-ţi alegi ţie: sau să te uneşti cu fiul meu sau zeiţei Ves- 
ta, dacă doreşti fecioria să-ţi păstrezi, întru veşnică slujbă să te dai; căci nişte fe- 
cioare ca acestea îi trebuiesc ei”. 


Tânăra Agnia a refuzat ambele variante, iar soarta sa părea deja pecetluită. Judecă- 
torul a decis apoi ca tânăra să fie dusă într-un bordel, unde să fie spre veşnică ocară 
numelui său şi familiei pentru îndrăzneala de a o ofensa pe zeița Vesta. 


Doritorii de desfrâu au fost convertiți la creştinism 


Tânăra de 13 ani a fost dusă dezbrăcată în bordel, dar îndată părul i-a crescut până 
a acoperit-o din cap până-n picioare, ca o haină prea frumoasă, pentru ca nimeni să 
nu-i vadă goliciunea. Acolo a început a propovădui credinţa întru Hristos, iar cei 
veniţi pentru destrăbălare au ieşit închinându-se. 


La scurt timp, la bordel a venit şi fiul eparhului, împreună cu prietenii, iar el in- 
trând primul în camera în care se ruga tânăra a încercat să o atingă, mânat de de- 
monul desfrânării. În acel moment a năvălit asupra lui diavolul şi, aruncându-l tare 
la pământ, l-a sugrumat şi l-a lăsat fără suflare. Când au intrat ceilalți prieteni şi |- 
au văzut mort au început să ţipe că vrăjitoarea l-a omorât pe fiul eparhului cu 
puterea sa. Venind imediat tatăl tânărului, a întrebat-o pe Agnia de ce i-a omorât 
fiul cu vrăjile sale. 

„Văzând toţi luminarea cea îngerească se închinau şi ieşeau fără vătămare, iar fiul 
tău, fiind fără ruşine şi vrând să se atingă de mine, îndată l-a dat pe el îngerul cel 
dumnezeiesc satanei, spre această amară şi necinstită moarte pe care o vezi. ŞI iată, 
nu cu ale mele farmece, precum ţie ţi se pare, ci cu puterea şi cu porunca îngerului 
lui Dumnezeu este omorât”. 


L-a înviat pe fiul eparhului ucis de demon 


Eparhul a rugat-o apoi să-i învie fiul cu rugăciunile sale, ceea ce Agnia a şi făcut. 
Mulţi dintre cei de faţă s-au convertit la creştinism, dar alţii au considerat cele în- 
tâmplate tot un semn vrăjitoresc. S-a pornit imediat răzmeriţă în cetate, iar eparhul 
a fost dat jos. 


Aspazie, înlocuitorul său, a poruncit ca fecioara Agnia să fie aruncată în foc. Când 
vâlvătaia s-a aprins, rugăciunile fecioarei au despărţit focul în două pe unde trecea 
ea, nefiind atinsă de nici o flacără. Văzând acestea, Aspazie a poruncit ca fata să fie 
tăiată cu sabia. 


Aşa a sfârşit viaţa tinerei Agnia, la numai 13 ani, pentru credinţa sa întru Hristos. 
Iar părinţii fetei, luând cu bucurie cinstitul trup al Sfintei Agnia, fiica lor, l-au dus 
la un sat al lor, nu departe de cetate, pe calea ce se numea Nomentana, unde mulți 
dintre credincioşi se adunau la rugăciune, mai ales noaptea, de frica necredin- 
cioşilor. Acolo, la mormântul muceniţei s-au săvârşit numeroase minuni pentru 
aceia care se rugau cu credinţă şi cu evlavie. 


„Nu mă plângeţi pe mine ca pe o moartă, ci mai ales vă bucuraţi cu mine, căci pe 
Cel pe care L-am iubit cu toată inima pe Pământ, cu Acela m-am unit acum în Ce- 
ruri“ (Sfânta Agnia) 


A vindecat-o pe fiica lui Constantin cel mare de bube 


Una dintre minunile săvârşite de Agnia după moarte a fost cu fiica împăratului 
Constantin cel mare, Constantina, bolnavă de bube de la cap şi până la picioare. 
Nimeni nu găsise leac pentru suferinţa sa şi auzind despre mormântul fecioarei 
Agnia, Constantina s-a dus acolo, s-a rugat cu lacrimi, a adormit şi a văzut-o în vis 
pe Sfânta muceniţă Agnia, care-i spunea că rănile sale vor fi tămăduite prin cre- 
dinţa în Hristos. Deşteptându-se din somn, Constantina s-a tămăduit pe loc. 


Întorcându-se la palat, a spus tatălui său şi fraţilor cum a tămăduit-o Sfânta Agnia. 
Impăratul a ridicat apoi o biserică în numele Sfintei muceniţe Agnia chiar la mor- 

mântul său, unde Constantina şi-a petrecut restul vieţii în feciorie, ca mireasă a lui 
Hristos. 

Fiica împăratului Constantin cel mare, vindecată de Sfânta Agnia 


Ei 


Familia Sfântului împărat Constantin cel mare a cinstit-o în mod deosebit pe Sfânta 
Agnia, mai ales după ce aceasta a vindecat-o pe Constanţa, fiica împăratului. Con- 
stanța, îmbolnăvindu-se de o boală grea, a fost cuprinsă de bube din cap şi până la 
picioare, încât nici un doctor n-o putea vindeca. 


Auzind de minunile Sfintei Agnia, care se răspândiseră în popor, fiica împăratului 
a mers noaptea la mormântul Sfintei muceniţe şi rugându-se cu lacrimi, dar şi cu 
credinţa că sfânta o va ajuta, a adormit acolo. 


In somn i-a apărut Sfânta Agnia care, privind-o binevoitoare, i-a zis: „Indrăznește, 
Constanţa, şi crede în Domnul lisus Hristos, Fiul lui Dumnezeu, Mântuitorul 
nostru, prin care acum te tămăduieşti de rănile tale!”. 


Cum s-a deșteptat din somn, Constanţa s-a simţit atât de sănătoasă, de parcă nici- 
odată n-ar fi fost bolnavă. Şi întorcându-se la palat, a povestit tuturor din casă cum 
a vindecat-o Sfânta Agnia. Mare bucurie i-a cuprins pe cei din familia împărătea- 
scă, dar şi pe întregul popor creştin. Şi mulți mergeau să se roage la mormântul 
sfintei și primeau vindecări. 


Mai apoi, Constanţa l-a rugat pe tatăl ei să ridice o bazilică pe mormântul Sfintei 
Agnia, drept mulțumire pentru vindecarea pe care o primise. 

Despre Constanţa se spune că, renunțând la plăcerile lumești, petrecea în feciorie 
împreună cu alte tinere de neam bun, slujind pe Dumnezeu şi rugându-se la mor- 
mântul Agniei până la sfârşitul ei - când a cerut să fie şi ea îngropată la picioarele 
sfintei, în mausoleul pe care l-a ridicat acolo. 

Semnificaţia numelui Agnia 


Numele Agnia este forma feminină a substantivului agnus, care înseamnă „miel” în 
latină. In greacă, agni înseamnă „curat, fără pată”. 


Agnia a cunoscut diferite forme în limbile europene: Agneza în română, Agnes în 
latină, Agnese în italiană, Ines în spaniolă. 


Mulţi creştini folosesc acest nume, însemnătatea lui amintindu-le de curăţia sufle- 
tească dobândită prin spălarea cu sângele lui Hristos în apa Botezului. 


Sfânta muceniță Agnia este pomenită în calendarul Bisericii Ortodoxe pe data de 
21 ianuarie. Fa este ocrotitoarea tinerelor fete, ajutătoarea celor care vor să-şi pă- 
streze fecioria şi curăția pentru Hristos, apărătoare împotriva violurilor, vindecă- 
toare de multe boli care par fără de vindecare. 

Imn către Sfânta muceniţă Agnia 


Eziua fecioarei Agnia, 
Sfânta-i zi de prăznuit, 

Când duhu-i în cer l-a sădit, 
Prin sângele-i sfânt răspândit. 


Cădea-napoi şi tânărul şi bătrânul; 


Neîmplinită încă în căsătorie, 
Deplin-a fost ea în mucenicie 
Şi-n nevoinţă cu statornicie. 


Părinții spăimântaţi, cu teamă, 
Zăvorul sfiiciunii-au întărit, 
A pazei praguri îns-a mântuit, 
Credinţa-n neştiinţa de iubit. 


Cine să socotească, oare, 
Că, veselă, ea mire are, 

Că prin al sângelui dar, 

Ea poartă noi comori cu har. 


Pe-altarele puterii negrăite, 
S-aducă jertfe e silită, 
Ea fecioara Lui neprihănită, 

Nu-şi ia făclie pângărită. 


Ăst foc stinge credinţa, 

Și flacăra-i răpește lucirea, 

Aici v-aruncaţi pornirea, 

Cu sângele-mi să sting sclipirea. 


I-a-ntărâtat pe toți, lovită, 

Căci s-a strâns, toată sub veșmânt, 
ȘI şi-a păstrat al curăției legământ, 
Ca nimeni să nu vadă trupu-i sfânt. 


Şi-n moarte sfiiciunea ei trăia; 
Mâna pe chipu-i era apărare, 
Îngenuncheată fiind pentru rugare, 
Cădea într-o sfioasă lunecare. 


(Arhidiacon Sebastian Serdaru, Catacombele romane, pp. 62-63) 

Catacombele Sfintei Agnia din Roma 


Catacombele Sfintei Agnia din Roma 


Agnia (sec. IV), o copilă martiră romană, a fost îngropată în această catacombă, pe 
versantul stâng al Viei Nomentana, unde e posibil să fi existat deja un hipogeu al 
familiei sale. 


Despre Agnia ştim că a murit când încă nu împlinise 13 ani, suferind o moarte 
cumplită: papa Damasus spune că a fost arsă, iar Sfântul Ambrozie povesteşte că a 
fost decapitată. Imediat după martiriul său, cultul Sfintei Agnia s-a răspândit cu pu- 
(ELE. 


Mormântul său a început să fie vizitat de localnici şi mai ales de străini. Familia 
Sfântului împărat Constantin a venerat-o foarte mult, în special fiica acestuia, Con- 
stanța (sau Constantina). Rugându-se la mormântul Sfintei Agnia să fie vindecată 
de nişte plăgi dureroase şi primind vindecare, Constanţa a ridicat lângă mormântul 
acesteia o bazilică circulară grandioasă, în care mai târziu a cerut şi ea să fie în- 
gropată lângă sfântă. 

Mai târziu, papa Honorius 1 (625-638) a ridicat peste catacombă, actuala bazilică, 
înlocuind alta mai veche de pe vremea papei Simacus (498-514). Absida este 
împodobită cu un splendid mozaic reprezentând-o pe Agnia între papa Honorius şi 
papa Simacus. 


Am ales varianta greacă a numelui, Agnia, pentru că aşa este pomenită în Sinaxa- 
rele greceşti de la Muntele Athos, cu toate că în Roma este numită Agnes sau 
Agneza (Agnese). 

(Arhidiacon Sebastian Serdaru, Catacombele romane, p. 50) 

Troparul Sfintei Muceniţe Agnia 


21 Ianuarie - Glasul 4 


Mieluşeaua Ta, lisuse, Agnia, strigă cu mare glas: Pe 
Tine, Mirele meu, Le ileana şi pe Tine căutându-Te, 
zi mă chinuiesc şi împreună mă 
A Ip N- răstignesc, şi împreună cu Tine mă 
Pa - - îngrop cu Botezul Tău; şi pătimese 
pentru Tine, ca să împărăţesc întru 
Tine; şi mor pentru Tine, ca să viez 
întru Tine; ci, ca o jertfă fără prihană, 
primeşte-mă pe mine, ceea ce cu 
dragoste mă jertfesc Ţie. Pentru 
rugăciunile ei, ca un milostiv, 
mântuieşte sufletele noastre. 

Bucură-te, Sfântă muceniţă Agnia! 

